
-Ue  artibus  scripturus,  quas  Tibullus  etLygdamus  in  versibus  et  he- 
roicis  et  elegiacis  concinnandis  adhibuerunt,  ad  tria  potissimum  quoniam 
spectabo,  haud  inutilem  operam  in  eam  rem  me  impensurum  esse  spero 
atque  confido. 

Nam  primum  quidem,  quoniam  vocabula  collocandi  libertatem,  quae 
sermonis  Latini  propria  est  quaque  poetae  Romanorum  solutissime  usi 
sunt,  ab  iisdem  aliqua  ex  parte  ad  certum  ordinem  revocatam  esse  vide- 
bimus,  qui  pariter  serviat  orationis  perspicuitati  ac  venustati,  siquod  talis 
collocationis  genus  ob  artem,  quae  ei  inest,  usitatissimum  gratissimumque 
esse  cognitum  erit,  quandoquidem  poeta  uterque  non  sine  causa  ab  eo 
discessisse  putandus  est,  sicubi  discesserit,  animum  ad  id  intendam, 
cur  id  factum  sit.  Atque  inde  et  de  quibusdam  subtilioribus  metri  legibus, 
quas  longius  erit  cur  persequamur,  et  nonnumquam  de  sententiarum  ratione 
et  de  aliis  nonnullis,  quae  illud  effecerint,  concludere  licebit.  Quocum 
artissime  cohaeret  alterum,  ad  quod  spectabo.  Cum  enim  facile  conici 
possit,  alterum  poetarum  nostrorum  collocationis  artis  alterum  aut  metri 
aut  sententiae  rationemmagisduxisse,  videndum  erit,  num  quid  ut  in  aliis 
ita  in  his  rebus  inter  eos  intersit.  Denique  vero  accidet  ut  attingam  ver- 
sus,  in  quibus  verborum  ordo  et  in  codicibus  pejoribus  commutatus  est  et 
ab  hoc  aut  illo  eorum  editorum,  qui  ante  Lachmannum  exstiterunt.  Tum 
vero  habebimus  cur  cujusque  variam  vocabulorum  collocationem  accura- 
tius  examinemus  et,  ut  semper  fere  eveniet,  optimorum  librorum  auctori- 
tatem  defendamus. 

Quoniam  autem  cum  ea  concinnitate ,  quae  in  duobus  quae  cohae- 
rent  nominibus  ponendis  adhibita  est,  conjuncta  esse  solet  firmitas  quae- 
dam  in  eo  nomine  praeeunte  posita,  quo  integra  non  oritur  sententia  quod- 
que  ut  alterum  exspectetur  efficit,  de  ea  quoque  disseremus  atque  ita 
quidem,  ut  longius  eam  persequamur  quam  quoad  cum  concinnitate  con- 
juncta  sit. 

Antequam  autem  ad  id,  quod  nobis  proposuimus,  accedamus,  breviter 
explicandum  est,  quae  ex  Tibulliani  corporis  carminibus  Tibullo,  quae 
Lygdamo  tribuenda  sint.  Atque  tertium  quidcm  librum  a  nescio  quo  in- 
ferioris  ordinis  poeta,  qui  Lygdamum  se  ipse  vocat,  confectum  esse  non 
jam  erit  qui  neget1).    Neque  primum  aut  secundum  librum  ad  hunc  diem 


*)  Cf.  Stumpe,  de  Lygdami  qui  vocatur  elegiis.  diss.  inaug;.    Halia 
Saxonum  1867,  ubi  gravissima  argumenta  in  unum  coacta  sunt. 

a  Tibullo  quisquam  abjudicavit.  De  quarti  autem  elegiis  ut  omnes  con- 
sentiant  nondum  contigit.  Nam  ut  Messallae  panegyricum  omittamus  ut- 
pote  e  continuis  hexametris  compositum  ob  eamque  causam  ad  hanc  com- 
mentationem  non  pertinentem,  el.  13  et  14  quidem  quin  Tibulli  sint  jure 
non  dubitatur.  Quae  vero  restant  carmina  2 — 12,  de  iis  quattuor,  quod 
sciam,  diversae  sententiae  prolatae  sunt.  Alii  enim  illas  elegias  Tibullo 
assignaverunt  omnes1),  alii  omnes  ab  eo  abjudicaverunt2) ,  ii  autem,  qui 
alteram  earum  partem  Tibullo ,  alteram  Sulpiciae  tribuunt ,  eo  inter  se 
discrepant,  quod  alii3)  el.  2  —  6,  alii  4)  el.  2 — 7  a  Tibullo,  ceteras  aSul- 
picia  scriptas  esse  putant.  Et  haec  quidem  sententia  vera  esse  mihi  vi- 
detur.  Nam  el.  IV  2 — 7  cum  inter  se  tum  vero  cum  II  2  artissime 
cohaerent  atque  a  Tibulli  ingenio  et  rerum  describendarum  arte  et  ut  to- 
tius  narrationis  ita  singulorum  carminum  compositione  et  elocutionis  iu- 
dole  tantum  non  abhorrent,  ut  non  solum  eo  non  indignae  sint,  sed  etiam 
laudes  ejus  augeant.  Longe  aliter  comparatae  suntel.  8 — 12.  Quae  cum 
ob  sententiarum  obscuritatem  et  dictionis  duritatem  Tibullo  plane  indig- 
naesint,jure  cum  optimo  libro  Cujaciano  Sulpiciae  eidem  tribuuntur,  quae 
antecedentibus   carminibus  celebratur. 

Jam  vero,  postquam  et  Tibulli  et  Lygdami  carmina  elegimus,  ad 
rem  propositam  accedamus.  Ordiamur  autem  a  versu  elegiaco.  Ejus  enim 
caesura,  quae  post  quinque  priores  semipedes  ponitur  eodem  deinde  ryth- 
mico  ordine  sequente,  quoniam  tam  inviolabilis  est,  ut  fere  numquam  ne- 
glecta  inveniatur ,  de  ea  non  habebimus  cur  dubitemus.  Deinde  vero  ipsa 
hujus  versus  natura,  utpote  qui  ita  dividatur,  ut  partes  duae  oriantur 
prorsus  pares ,  ad  aequabiliter  verba  utriusque  hemistichii  collocanda 
accommodatissima  est.  Ac  simplicissimum  talis  collocationis  genus,  quod 
nulla  arte  adhibita  tamquam  se  ipsum  offerat,  tum  adesse  existimandum 
est,  cum  in  duobus  vel  enuntiatis  vel  ejusdem  enuntiati  membris  ita  in  ver- 
sum  distributis,  ut  utrumque  alteram  ejus  partem  obtineat,  verba  paria  pa- 
riter  ordinata  sunt.  Qua  concinnitate  nonnumquam  et  Tibullus  utitur,  1 1, 78 

despiciam  dites  despiciamque  famem. 
4,  66.  82.     5,     28.     64.     II   2,  20.   5,     100.     6,    10.    IV  3,   6.,  et 
Lygdamus,     1,     16.     2,     14.     24.    3,    16.    4,     88.     5,   24.     Acce- 
dunt  tales  versus ,     in     quibus     ex    frequentissimo  et  Tibulli    et  Lyg- 
dami   usu    vocabulorum    ad  utrumque  sive  pronuntiatum  sive  ejusdem 


*)  Inprimis  Dissenius,  ed.  Tib.  tom.  I.  p.  XXIV  sq. 
»)  Cf.  Bahr,  Gesch.  der  rom.  Litt.  p.  279. 

3)  Rossbach,  ed.  Tib.  —  L.  Mueller,  ed.  Tib. 

4)  Gruppe,  Rom.  Eleg.  p.  27—47.  —  Lachmannus  in  censura  Tib.  ed. 
Dissenianae  (Haller  Allg.  Litt.  Zeitung  1836.  No.  109  sq.)  p.  251—263.  — 
Teuffel,  Studien   u.  Charact.  p.  365—369.  —  Haupt.  ed.  Tib. 

sententiae  membrum  pertinentium   pars   priori  pars  posteriori  assignata 
sit,  ut  I  3,  56 

Messallam  terra  dum  sequiturque  mari. 
4,2.9,20. 10,  52.  IV  6,  14.  III 1,  26.  3, 4.Hunc  igitur  verborum  ordinem, 
ut  est  simplicissimus  aptissimusque  et  versus  naturae  et  sententiarum  simili- 
tudini,  ita  poetis  nostris  gratissimum  fuisse  ea  potissimum  docent  exempla,  in 
quibus  quin  varietati  servirent  metro  non  erant  impediti.  Neque  vero  illam 
collocationem  I  1,  78  praeter  librorum  auctoritatem  ejus  simplicitas  tantum 
tuetur,  sed  etiam  diligentia,  quacum  Tibullus  subtiliorem  illam  legem  de 
prioris  pentametri  Latini  hemistichii  dactylum  excipiente  spondeo  consti- 
tutam1)  observavit.  Quod  Dissenius  in  adnotatione  huic  versui  adscripta 
ita  neglexit,  ut  causam ,  propter  quam  quem  et  ipse  recepit  ordo  verus 
putandus  esset,  e  sententia  repetere  mallet,  id  non  satis  respiciens,  quod 
Tibullus,  ut  metri  elegantiae  indulgeret ,  graviores  voces  levioribus  post- 
ponere  non  dubitavit.  Quod  quidem  postea  accuratius  videbimus.  Dili- 
gentia  autem,  qua  poetam  nostrum  in  lege  illa  observanda  usum  esse 
modo  diximus ,  et  ex  parvo  prae  ceteris  numero  intellegitur  eorum  ver- 
suum,  in  quibus  inversum  pedum  ordinem  adhibuit2),  et  eo  confirmabitur, 
quod  illius  causa  a  collocandi  modis  ei  gratissimis  discessisse  eum  demon- 
strabimus.    Ac  jam  hic  id  ipsum  docet  II  4,  34 

nec  prohibent  claves,  et  canis  ipse  tacet. 
Plerumque  enim  Tibullus  una  cum  Lygdamo  non  nisi  metri  necessitate 
coactus  ab  illa  collocationis  aequabilitate  abstinuit,  semel  autem,  116,  52., 
concinnius  vocabula    ordinandi    facultatem  per  metrum  datam  praeter- 
misit,  cum  non  scriberet 

quis  teneatve  meam,  quot  teneatve  modis3). 
Nec  tamen  sine  causa.  Nam  eorum  quos  supra  enumeravimus  versuum 
quae  aequabiliter  collocata  sunt  vocabula  in  utraque  sententia  aequo 
pondere  pronuntiantur ;  hic  autem,  quod  verbum  in  priore  enuntiatione 
gravi  accentu  praeditum  est,  idem  in  posteriore  levissimam  habet  auctori- 
tatem.  Huic  igitur  ponderis  discrimini  collocationis  diversitas  accommo- 
datissima  est.    Neque  IV  2,  14 

mille  habet  ornatus,  mille  decenter  habet 
huc non pertinet, ubi  tamen  ad  verborum  mille  habet  diversum  ordinem 


*)  Cf.  G.  Hermanni  elem.  doctr.  metr.  p.  358.  —  L.  Mueller,  de  re 
metr.  p.  145. 

*)  Cf.  Hultgren.  observ.  metr.  in  poetas  eleg.  Gr.  et.  Lat.  (Progr. 
d.  Nicolaigymn.  in  Leipzig  1871)  p.  21,  ubi  inter  697  pentametros  421, 
quorum  in  priore  parte  dactylo  spondeus  subjectus  sit,  58  inverso  ordine 
attulit. 

3)  Et  affert  Vossius  (Krit.  Beitrage  zum  Tibullus)  ad  h.  1.  hunc 
yerborum  ordinem  ex  uno  codice. 

accedit  differentia  ictus.  Numquam  autem  aequabilitati  illi  Tibullus  tantum 
indulsit,  ut  hemistichiorum  utrumque  in  idem  verbum  desinere  pateretur.  Qua 
inreminusreligiosusLygdamus3,  14  non  dubitavit  talem  pangere  versum: 

Taenare  sive  tuis,  sive  Caryste  tuis. 
Neque  igitur,  quod  6,  48  non  scripsit 

Junonemque  suam  per  Veneremque  suam, 
sed  ne  trisyllaba  quidem  versus  clausula  repudiata1)  hunc  ordinem  ver- 
borum  praetulit : 

Junonemque  suam  perque  suam  Venerem, 
tam  ob  eandem  vocem  in  utriusque  hemistichii  fine  evitandam  factum  esse 
videtur  quam  ob  aliam  rationem,  qua  Lygdamus  differt  a  Tibullo.  Hic 
enim  satis  saepe  que  particulam  non  primo  vocabulo,  sed  I  3,  14.  4, 
22).  26.  6,  72.  10,  54.  II  3,  38.  54.  5,  68.  70.  86.  90.  6,  16  alteri, 
I  1,  40.  3,  38.  10,  51  tertio,  16,  54  quarto,  II  5,  72  quinto  adnexuit.  Ille 
vero  numquam  hanc  collocandi  libertatem  admisit.  Nam  quod  3,  4  scripsit 

insignis  clara  conspicuusque  domo, 
declaratur  consuetudine  supra  commemorata. 

De  quo  adhuc  egimus  concinnae  verborum  collocationis  genere ,  eo 
multo  longius  patet  alterum ,  ad  quod  jam  progredimur.  In  quibus  enim 
pentametris  sententia  ex  alterius  hemistichii  finibus  excedit ,  ad  eos  et 
firmiores  reddendos  et  adornandos  duo  potissimum  clegiarum  scriptores 
Romani  collocandi  artificia  adhibuerunt.  Et  primum,  ut  animi  eorum,  qui 
audiunt  vel  legunt,  usque  ad  vcrsus  fincm  exspectatione  penderent  artissi- 
meque  hemistichia  caesura  dirempta  scnsu  continercntur  ,  id  studuerunt, 
ut ,  quae  vocabula  proxime  cohaerent  certamque  sententiam  efficiunt ,  ea 
non  eidem,  sed  alterum  priori,  alterum  posteriori  pentametri  parti  attribue- 
rent.  Quod  varie  evcnire  potest.  Verbo  enim  praeeunte  animi  praeparan- 
tur  ad  subjectum  in  posteriore  hemistichio  secuturum,  ut  in  hoc  versu : 


*)  Quam  Lygdamum  fugisse  docet  Hultgrenus  1.  c,  qui  tamen  aut 
hunc  versum  aut  6,  10  se  comitem  praetermisit.  Atque  6,  10,  cuin 
voci  versum  claudenti  monosyllaba  antecedat,  ex  Hermanni  praeceptis 
(el.  doctr.  m.  p.  358)  ne  est  quidem  offensioni.  —  Obiter  adnotaverim 
illum  virum  doctissimum  in  Tibullianis  quoque  ejusdem  modi  versibus 
numerandis  erravisse.  Equidem  enim  non  16,  sed  25  inveni,  I  1,  50 
potest  pluvias.  72.  3,  30.  5,  62.  6,  34.  7,  16.  36.  9,  4.  10,  14.  II  1.  8. 
60.  66.  3,  40.  4,  48.  5,  16.  40.  6,  20.  32.  34.  IV  2,  18.  13,  22.  -  I  3,  32 
in  Pharia.  5,  72.  10,  66.  II  5,  68. 

2)  Dissenius,  cum  ad  1 1,  51  dicat :  „adde  Heindorf.  ad  Hor.  sat,  I  6. 
43.,  qui  tamen  in  eo  errat,  quod  particulas  que,  ne,  ve  transpositas 
censet  in  hujusmodi  locis",  ipse  non  satis  exempla  distinxit.  Nam  tali 
quidem,  quale  est  I  3,  56 

Messalam  terra  dum  sequiturque  mari, 
particulam  trajectam  esse  jurenegat,  quoniam  collocatio  ita  factaest,  quasi 
bis  adesset  verbum:  dum  terra    sequitur  sequiturque  niari;    in 
tali  autem: 

ne  capiti  soles,  ne  noceantque  nives 

redditur  agricolis  gratia  caelitibus, 
aut  verbo,  quod  antecedit.  per  se  ut  mente  aliquid  definiti  formemus  non 
efficienti  post  caesuram  demum  id,  quod sententiam  explet,  additur,  ut  in  hoc : 

et  dare  sacratis  oscula  liminibus, 
aut  inverso  ordine,  velut  in  hoc: 

et  dominam  tenero  detinuisse  sinu, 
exspectatio,  qua  unde  nomen  pendeat  in  priore  kemistichio  tenemur,  altero 
completur.  Has  autem  artis  illius  species,  cum  certa  ratione  non  sint  adhibi- 
tae,  ut  omittamus,  ad  eam  transeamus,  quae  firmis  legibus  descripta  est,  sub- 
stantiva  sive  quae  eorum  locum  tenent  pronomina  et  adjcctiva  sive  participia 
illis  subjuncta  artificiose  collocandi  dico  rationem.  Quae  vocabula  poetae 
elegiaci  Latini,  quantum  fieri  potuit,  ita  posuerunt,  ut  haec  quidem  in 
priore  versus  parte  praeeant,  illa  autem  sequantur  in  posteriore.  Ad- 
jectivum  enim,  quippe  quo  solo  integra  non  fiat  cogitatio,  ad  quod  per- 
tineat  substantivum  cum  quaeramus,  hac  collocatione  optime  hemistichia 
colligantur.  Atque  idem  tum  efficitur,  cum  adjectivi  sedem  tenet  sub- 
stantivum,  quod  in  genetivo  pronuntiatum  ex  altero  substantivo  pendet. 
Huic  vero  partes  conjungendi  arti  ea  accedit,  quod  aequo  veluti  pondere 
verba  per  eas  ita  distribuere  solebant,  ut  alteri  illorum  nominum  prioris, 
alteri  posterioris  exitum  tamquam  certas  sedes  assignarent.  Qualege  et 
verborum  compositionem  pentametri  numeris  egregie  accommodari  etsen- 
tentiam  apta  versus  structura  magis  fieri  perspicuamnemo  erit  quin  sentiat. 
Ac  jam  de  Tibullo  et  Lygdamo  ut  accuratius  videamus,  quatenus 
his  duobus  artificiis  usi  sint,  tum  quidem,  cum  duo  ejusdem  enuntiationis 
nomina  in  eodem  hemistichio  collocata  sunt,  non  curatur,  utrum  praece- 
dat,  ita  ut  pro  metri  necessitate  nunc  tales: 

cum  tenues  hamos  abdidit  ante  cibus. 

jurasset  cupide  quidquid  ineptus  amor, 
nunc  tales : 

carmine  cum  magico  praecinuisset  anus. 

rettulit  e  trinis  omina  certa  puer 
invenias  versus.  Neque  igitur  est  cur  miremur,  quod  Tibullus ,  quoties- 
cumque  per  metrum  liceret,  illam  de  prioris  hemistichii  pedibus  legem  ob- 
servavit  et  modo  sic :  I  2,  90  post  Veneris  vincliss.  modo  sic 
scripsit:  I  2,  60  et  strepitu  nullo.  Quae  Lygdamus  hujusmodi 
habet  exempla,  4,  8  et  pavidas  mentes  5,  34  et  nivei  lactis, 
cum  neque  nominum  neque  pedum  ordine  inter  se  differant,  inde  nihil  dum 
concludere  licet,  praesertim  cum  haec  ipsa  collocatio  ei  magis  placeat,  id 
quod  3,  6  etmagnas  messes  et  4,84  nec  tantumcrimen  de- 
monstrant.  Inverso  ordine  Tibullus  utitur  IV  3,  18  ne  Veneris  cu- 
p  i  d  a  e  ,  in  quo  uno  versu  nulla  metri  ratione  impeditus  erat.    Nam  quod 

trajectio  statuenda  est,   cum  exspectes  ex  usitatiore   collocatione  neve 
noceant  nives. 

I  7,  12  sic  collocavit:  Carnuti  et  flavi,  si  non  oppositionis ,  certe 
ejus  elegantiae  causa  id  factum  est ,  qua  primam  pentametri  sedem  voce 
spondiaca  obtineri  vetatur  quaeque  quam  longe  apud  nostros  poitas  per- 
tineat  postea  videbimus.  Neque  enim  Lygdamus  quid  de  ea  senseritjam 
hoc  loco  cognoscere  licet,  quoniam  4,  12  mendaci  somno  40  feli- 
ces  cantus  6,24  Cadmeae  matris  ob  eandem  causam ,  quam 
paullo  ante  diximus,  nihil  probant. 

At  certi  aliquid  de  his  rebus  reperietur ,  si  et  eos  versus ,  quorum 
utraque  pars  altero  nominum  jungendorum  terminatur,  perlustraverimus 
et  eos,  quorum  in  priore  hemistichio  ab  aequabili  illa  collocatione  disces- 
sum  est.  Ac  primum  quidem  Tibullo  gratissimam  eam  fuisse  docent  ver- 
sus  257  ea  arte  exornati.  Qui  numerus  cum  plus  tertiam  omnium  par- 
tem  efficiat,  summa  cura  Tibullum  concinnitatem  illam  quaesivisse  ma- 
gnumque  pentametri  ornamentum  habuisse  apparet.  Attamen  metri  ele- 
gantiam  pluris  aestimavit  quam  aequabilitatem  collocationis.  Nam  17,  30 

et  teneram  ferro  sollicitavit  humum. 
8,  52.10,42.  II  5,32  alterum  nomen  eam  ob  causam  a  prioris  hemistichii 
fine  removit,  quod  dactylum  spondeo  exceptum  voluit.    Et  eidem  elegan- 
tiae  ut  serviret,  I  9,  72 

devoveat  pro   quo  remque  domumque  tuam 
eum  verborum  ordinem  aspernatus  est,  qui  simplicior  et  magis  erat  in 
promptu.  Acnesensui  quidem  Tibullum  ita  indulsisse,  ut  graviore  voce  mi- 
nore  vi  praeditae  anteposita  metri  illam  elegantiam  laederet,  hi  docent  versus: 

I  2,  66  ferreus  ille  fuit,  qui  te  cum  posset  habere, 

maluerit  praedas  stultus  et  arma  sequi. 

3,  90  tum  veniam  subito,  nec  quisquam  nuntiet  ante, 
sed  videar  caelo  missus  adesse  tibi. 
Quam  igitur  legem  tantopere  praevalere  haec  exempla  clarissime  demon- 
strant,  in  quibus  versibus  ea  facultate  verba  invertendi  data  neglecta  esse 
videtur,  est  cur  in  iis  subtiliorem  causam  subesse  suspicemur.  Et  sunt 
inter  omnes  qui  ita  ficti  sunt  pentametios,  ut  in  priore  hemistichio  dacty- 
lus  spondeum  excipiat,  tres  tales,  in  quibus  alter  pedum  ordo  facillime 
effici  potuerit, 

IV  3,  16  et  demam  celeri  ferrea  vincla  cani. 

I  9,  10  ducuntinstabiles  sidera  certa  rates. 

II  4,  4  et  numquam  misero  vincla  remittit  Amor. 
Nam  I  7,  54 

liba  et  Mopsopio  dulcia  melle  feram 
facilius  pro  liba  et  scriberepotuit  libaque1),  quod  cur  non  praetulerit, 
cum  in  omnibus  similibus  et  pentametris  et  hexametris  (I  2,   22.   77.   82. 


*)  Sic  scribit  Broukhusius. 


5,  11.  24.  66.  6,   79.  80.  7,  32.  8,  10.  14.  II  1,  16.  23.  46.  2,  18.  3, 

16  a.  48.  4,50.5,78.  94.  6,  38.  IV  4,  12)  alteram  rationem  sequeretur, 
equidem  non  video.  Illorum  autem  versuum  primus  quidem  unicus  est,  in 
quo  Tibullus  prae  aequabilitate  collocationis  metri  elegantiam  neglexe- 
rit;  in  reliquis  autem  duobus  trium  longarum  syllabarum  in  principio 
positarum  gravis  tardusque  incessus,  qui  in  altero  etiam  augetur  distinc- 
tione  postprimumpedem  facta,  in  hoc  aptissimus  est  ad  difficultates  depin- 
gendas,  quibus  naves  in  mari  ventis  obnoxio  conflictantur,  in  illo  ad  tem- 
poris  diuturnitatem  imitandam,  per  quod  ab  Amore  catenis  se  teneri 
Tibullus  aegerrime  fert. 

Quemadmodum  autem  huic,  eodem  modo  alteri  quoque  prioris  he- 
mistichii  elegantiae  Tibullus  ita  serviit ,  ut  a  collocationis  concinnitate 
discedere  mallet  quam  pati,  ut  a  voce  spondiaca  versus  elegiacus  initium 
caperet.  Qua  de  poetarum  latinorum  lege ,  ad  prius  quidem  pentametri 
hemistichium  quod  attinet,  recte,  ut  mihi  videtur,  L.  Muellerus  (de  re 
metr.  p.  209  sq)  sic  disserit :  „haec  i.  e.  quae  praeter  quaitum  et  quin- 
„tum  semipedem  et  porro  praeter  tres  versus  semipedes  extremos  adsunt, 
„secundum  principalem  veteris  artis  legem  quo  magis  diversum  a  pedestri 
„accentum  habebunt  rythmicum,  eo  propius  ad  perfectam  accedunt  ele- 
„gantiam.  quare  non  prorsus  est  laudatum  primum  aut  quartum  pedem 
„dactylica  constare  voce  et  minus  etiam  spondiaca ,  qua  nimis  gravati  et 
„tardati  pedestres  fiunt  numeri.  est  tamen  ubi  arte  appetatur  quod  ratione 
„plerumque  abiciatur.  velut  pulchre  habent  ipso  vitio  versus  Maronis  hi:1) 

tantae  molis  erst  Romanam  condere  gentem. 

tanta  mole  viri  turritis  puppibus  instant. 
„apte  enim  describuntur  gravitas  rerum  vel  difficultas  ponderosis  rythmis 
„et  segnibus."     Huic  igitur  legi  metri,  non  concinnae  collocationis  suavi- 
tati  Tibullus  obsecutus  est  in  his  versibus : 

I  3,  20  offensum  in  porta  signa  dedisse  pedem. 
38.  II  5,  10.  IV  6,  20.    Atque  ob  eandem  causam  simpliciorem  verborum 
ordinem  repudiavit  IV  7,  6 

dicetur  siquis  non  habuisse  sua. 
Apparet  igitur,  quanti  Tibullus  hanc  quoque  metri  elegantiam  aestima- 
verit.  Attamen  sunt  nonnulli  pentametri,  in  quibus  norma  illa  laesa  sit. 
Et  ut  eos  omittam,  quos  paullo  ante  jam  commemoravi,  primum  quidem 
nonnumquam  accidit,  ut  quae  in  hexametro  incipit  sententia  in  prima 
pentametri  sede  spondiaca  voce  gravi  accentu  praedita  claudatur,  I  2, 
76.  4,  40.  II  1,  80.  IV  7,  10.  Nec  minus  I  6,  46  et  II  5,  46  prima  vox 
gravi  accentu  instructa  est.  Habet  igitur  in  omnibus  his  versibus  spon- 
diacum  vocabulum  primo  loco  positum  quae  in  sensu  sita  est  excusationem. 


l)  Idem  enim  valet  de  hexametro. 

I„  quibus  igitur  facultas  legitimo  vocabulorum  ordiue  uteudi  data  erat 
eUamen  prLtermissa  est,  in  eorum  unoquoque  eo  magm  ent  eur  m  fac- 

tum  sit.    Et  II  1,  88 

currumque  sequuntur 

matris  lascivo  sidera  fulva  choro 
ipsa  orationis  perspicuitas  hanc  potissimum  collocaUonem  commendaMt, 

deinde  I  4,  36 

formae  non  ullam  fata  dedere  moram 
ponderi,  quo  formae   premitur,  accommodatissima  est    quae  post  spon- 
deum  evenit  distinctio ;  porro  I  3,  36 

prius  quam 
tellus  in  longas  est  patefacta  vias 
tardati  rythmi  conveniunt  cum  viarum  longitudme;  tum  I  3,  78 

sed  acrem 
iamiam  poturi  deserit  unda  sitim 
accres  entium  Jrborum  Urditas  quanto  magis  differt  ***££*£ 
oris  hemistichii  alacribns,  tanto  aptior  est  ad  depingendam  Tantal.  siti 
ZfiSEL.  nuo  propius  os  aqnae  «  «  angescente m 
quaeqne  subito  stagno  refluente  demprtur;  I  5   46  demqne 
talis  ad  Haemonium  Nereis  Pelea  qnondam 
vecta  est  frenato  caerula  pisce  Thetis 
quae  metro  inest  gravitas  congruit  cnm  splendido  hab.tn  qm  desenb.tur 

PU"a:ib"tnr  quos  adhuc  periustravimus  versibus  Tibuilus £ 
ab  aequabUi  illa  nominnm  cohaerentium  coliocatione  d.scederet,  metn 
aliqnam  rationem  effecisse  vidimus.    Semel  autem,  I  1,  3b 
et  ulacidam  soles  spargere  lacte  Palem, 

quoniam  pastorem  quotannis  lustrare  soleat  et  Pale  ob  imaginem  ejus 
lacte  sparsam  utatur  placida1). 

Restat  ut  nonnullos  pentametros  examinemus,  in  quibus  ad  substan- 
tivum,  quod  versum  claudit ,  et  adjectivum  et  alterum  substantivum  in 
gcnetivo  pronuntiatum  in  priore  hemistichio  posita  pertinent.  Ac  metro 
quidem  quae  usurpata  est  collocatio  flagitatur  I  2,  5  2.  3,  18.  8,  12. 
II  5,  60.     Ubi  autem  nulla  ejus  ratio  habenda  erat,  I  9,  8.  8,  34.  9,64 

et  durum  terrae  rusticus  urget  opus. 

et  regum  magnae  despiciantur  opes. 

aut  oporum  varias  disposuisse  vices, 
Tibullus  sententiam  cujusque  versus  ita  respexit,  ut  in  illo,  quae  verba 
quasi  unam  notionem  efficiunt  artiusque  inter  se  cohaerent  quam  quod  iis 
attributuui  est  adjectivum  cum  altero  substantivo,  ea  in  easdem  sui  utrum- 
que  hemistichii  sedes  distribueret,  in  his  voces  magnae  opes,  quae 
regum,  et  varias  vices,  quae  operum  dicuntur,  propius  conectendas 
esse  ipsa  collocatione  significaret. 

Jam  vero  ad  Lygdamum  ut  transeamus,  eidem  collocandi  aequabili- 
tati  eum  et  ipsum  studuisse  demonstrant  39  quae  ejus  generis  habet  exem- 
pla.  Quamquam  Lygdamum  ea  rarius  Tibullo  usum  esse  haec  tabula 
docet : 

Tib.  omnia  carm.  —  697  p. 

I  7.  4.  9.  8.  10     —  189  p. 
11.3.  5.  2.  6.  II.  IV  2— 7. 13.  142)  —  508  p. 
Lygd.  =:  145  p. 
Qua  concinnitate  quod  4,  70 

nec  similes  chordis  reddere  voce  sonos 
abstinuit,  inde  apparet,  etsi  linguae  suae  non  ita  compos  fuerit,  ut  aeque 
raro  ac  Tibullus  legem  illam  de  prioris  hemistichii  pedibus  constitutam 
neglegeret3),  tamen  eum  haud  immemorem  ejus  fuisse.  Quod  cum  ita  sit, 
ne  in  illis  quidem  versibus,  de  quibus  supra  nihil  asseveravimus,  4,  8  et  5, 
34,  sine  hujus  legis  ratione  quin  illa  ipsa  collocatio  adhiuita  sit  non  jam 
dubitabimus.  Deinde  autem  erit  etiam  cur  eos  versus  accuratius  exami- 
nemus,  in  quibus  Lygdamus  nec  metro  nec  verborum  ratione  cogente  ele- 
gantiam  illam  praetermisisse  videtur.      Sed  enim  4,  52 

*)  Cf.  Dissenium  ad  h.  1. 

2)  De  hoc  carminum  ordine  cf.  Teuffel,  Studien  u.  Char.  p.  365  sq. 

3)  Cf.  Hultgren,  1.  c,  ubi  tamen  numeri  sic  corrigendi  sunt: 

III  (145  p.) 
ds  63      43,4 

dd  23      16,0 

sd  22      15,1 

ss  37      25,5 


inte 

r  centenos 

256 

36,9 

68 
188 

36,0 
37,0 

39 

26,9 

quantum  nec  filia  matri, 

quantum    nec    cupido    bella  puella  viro 
repetitio  eorum  verborum,  a  quibus  posterior  hexametri ,    qui  antecedit, 
pars  initium  capit,  ne  metri  subtilior  lexrespicereturimpedivit ;  deinde4,18 

jam  Nox  aetherium  nigris  emensa  quadrigis 
mundum  caeruleo  laverat  amne  rotas 
perspicuitas  orationis  major  fuit  quam  metri  elegantia;  porro  4,  14 

et    frustra    inmeritum    pertimuisse  velit 
aut  et  conjunctionem  a  principio  sententiae  amovere1)  aut  leviorem  vocem 
graviori  anteponere  noluit;  5,4  denique 

cum  se  purpureo  vere  remittit  humus 
plus  quam  Tibullus  dedit  collocationis  simplicitati.     Restant  autem  duo 
versus,  4,20  et  6,  2 

nec  me  sopierat  menti  deus  utilis  aegrae : 

somnus    sollicitas    deficit  ante  domos. 

candide  Liber,  ades  (sic  sit  tibi  mystica  vitis, 

semper  sic  hedera  tempora  vincta  feras), 
qui  ea  interpunctione ,  quam  inter  alios  novissimi  editores,  M.  Hauptius 
et  L.  Muellerus,  praetulerunt,  retenta  nullam  habent  excusationem.  Ita- 
que  4,  20  post  somnus  et  6,  2  post  semper  incidendum  puto.  Ac- 
cedit,  quod  in  illo  quidem  adjectivum  majore  vi  praeditum  est  quam  sub- 
stantivum  et  ob  hanc  quoque  causam  facilius  fieri  potuisset  ut  antepone- 
retur,  in  hoc  autem  tali  interpunctione  paria  sententiarum  initia  oriuntur. 
Neque  vero  talem  collocationem  verbi  alicujus,  quodad  utramque  ethexa- 
metri  et  pentametri  sententiam  pertineat,  aLygdami  consuetudiue  abhor- 
rere  postea  videbimus. 

Alteram  igitur  prioris  hemistichii  normam  qui  minus  quidcm  religiose 
Tibullo  respexit,  at  certe  dignam  habuit ,  cujus  causa  ab  aequabili  illa 
collocatione  discederet,  idem  plane  non  curavit  de  altera,  quae  est  de  voce 
spondiaca  in  prima  versus  sede  posita.  Ac  primum  numquam  Lygdamum 
ei  ita  cessisse,  ut  concinnitatem  neglegeret,  ex  his  apparet  versibus : 

3,  lOnudus    Lethaea    cogerer  ire  rate. 

4,  56  vanura    nocturnis    fallit  imaginibus. 

5,  28  languent    ter    quinos    sed  mea  membra  dies. 

6,  32  venit    post    multos    una  serena  dies. 
Deinde  vero  etiam  4,  22 

pressit    languentis    lumina  sera  quies 
verba  convertendi  facultatem  praetermisit.     Unde  elucet  elegantiae  illius 
ignarum  eum  fuisse.      Itaque  non  miramur,  quod  Lygdamus   omnino  sae- 
pius  Tibullo  hoc  metri  vitium  admisit.     Tibullus  enim  12  pentametros  eo 


*)  Cf.  Haupt,  obs.  crit.  p.  49. 

inquinatos  sive  1,7  inter  centenos  habet,  apud  Lygdamum  17  sive  11,7 
tales  inveniuntur.  Atque  inter  eos  Lygdamus  versus  elegiacos,  in  quibus 
legitimus  verborum  ordo  adhibitus  est  ea  convertendi  facultate  data, 
nullus  reperitur,  qui  legis  illius  causa  eum  a  gratiore  aut  simpliciore  col- 
locatione  discessisse  doceat.  Sunt  enim  hi :  3,  6.  4,  12.  40.  84.  6,  24., 
quos  jam  supra  commcmoravimus,  deinde  3,  32.  4,   16.  38.   60.  76.   86. 

5,  16.  6,  6.  30. 

Inter  omnes  autem,  quos  adhuc  perlustravimus,  et  Tibulli  et  Lygdami 
versus  concinne  fictos  perpauci  inveniuntur,  in  quibus  substantivum  in 
priore,  adjectivum  vel  alterum  quod  in  genetivo  pronuntiatur  substantivum 
in  posteriore  hemistichio  positum  sit.  Quod  nihil  habet  offensionis ,  cum 
adjectivum  ad  copulam  pertinet  amboque  praedicatum  efficiunt.  Tum  enim, 
quoniam  copula  per  se  constare  non  potest,  adjectivum  necessario  exspec- 
tatur  nec  sententiae  jam  absolutae  ultra  additur.  Deinde  nihilo  magis  tum 
offendimus,  cum  aut  quod  antecedit  substantivum  aut  quod  sequitur  adjec- 
tivum  graviore  pondere  instructum  est.  Nam  substantivum ,  cum  praece- 
dit,  majore  vi  animos  tangit  imparatos  quam  qui  adjectivo  praeeunte  ad 
id  jam  parati  sunt  et  adjectivum  substantivo  antecedente,  quo  minus  ex- 
spectatur,  eo  magis  auimum imprudentem  opprimit.  Itaque  et  14,  26quae 
adhibita  est  collocatio  excusationem  habet,  et  I  2 ,  12.  98.  3  ,  58.  6,  66. 
9,40.  80. 

Restant  igitur  Tibulli  14  Lygdami  2  versus,  quorum  adjectiva  post- 
posita  nullam  habent  excusationem  nisi  metri  cogentis. 

Eadem  lex ,  qua  adjectivum  praeire  jubetur ,  in  iis  quoque  pentame- 
tris  valet,  in  quibus  sine  illa  concinnitate  quae  cohaerent  nomina  in  di- 
versa  hemistichia  distributa  sunt ,  atque  vel  tum ,  cum  nihil  nisi  caesura 
inter  ea  intercedit.  Nam  Tibullus  in  125  ejusmodi  versibus  decies ,  Lyg- 
damus  in  24  bis  eam  ita  neglexit,  ut  nulla  earum  causarum  adsit,  quibus 
haec  collocatio  purgatur. 

Ac  jam  ad  eos  pentametros  progressuri,  in  quibus  bina  nomina  con- 

juncta  sunt,  eorum  quidem,  qui,  ut  brevitatis  causa  adjectiva  graecis,  sub- 

(a)l      (ct)    (s)\     (cc) 
stantiva  latinis  litteris  significemus ,    ex  his  formis    _,  \3b  a  et  „  \bp  J 

Ci  '         ci         CC I    '     <x 

ficti  sunt,  jam  supra  rationem  duximus.  In  quibus  verba  et  aequabiliter  et  ita, 
ut  versus  partes  firme  contineantur ,  collocandi  ars  cum  in  altero  tantum 
pari  sita  sit,  quae  ei  interposita  sunt  nomina,  utrum  eorum  praecedat,  ita 
non  curatur,  ut  apud  Tibullum  alterius  formae50,  alterius  35,  apud  Lyg- 
damumillius  14,  hujus  8  inveniantur.  Alitersese  habent  ii,  quihanc  prae- 
bent  vocabulorum  inter  se  implexorum  figuram  #|/?ab,  I  4,  76 
quos  male  habet  multa  callidus  arte  puer. 

6,  14.  32.  10,  20.  II  1,  62.  3,6.  III  3,  28.  4,  2.  28.  38,  quibus  duo 
versus  Tibulliani  artificiosissime  ex  hac  specie  tf/?|aba    formati  accedunt, 

I  5,  46  et  II  2,  28.  His  enim  in  versibus  aequabilitate  partium  abjecta 
illud  prospectum  est,  ut  utrumque  adjectivum  praeeat ;  unde  is  oritur  tam- 
quam  lusus  vocabulorum,  ut  catenae  instar,  antequam  altera  notio 
plena  fiat ,  altera  jam  incobata  sit.  Itaque  minus  placet  hic  unus  versus 
Lygdami 

4,86  nec  flammam  volvens  ore  Chimaera  fero. 
Omnium  autem  figurarum  sine  dubio  gratissima  quaque  simul  et  aequa- 
bilitati  et  firmitati  optime  consulatur,  ea  putanda  est,  quaehoc  litterarum 
ordine  tf/?|ab  denotatur.  Quam  Tibullus  in  52  versibus  adhibuit,  Lyg- 
damus  in  11.  Ac  concinnitatem  quod  attinet,  huc  pertinent  ii  quoque 
versus,  in  quibus  nomina  ex  his  speciebus  a/?jttb,  ttb|a/?,  abj#/i 
ordinata  sunt,  id  quod  apud  illum  sedecies,  apudhunc  bisevenit.  Deletur 
autem  aequabilitas,  si  prioris  hemistichii  nomina  ordine  utuntur  contrario 
ei,  quo  posterioris.  Itaque  haec  forma,  ut  est  inconcinnior,  ita  et  apud  Ti- 
bullum  et  apud  Lygdamum  multo  rarius  invenitur.  Hic  enim  quinquies 
eam  adhibuit,  ille  vero  ejus  modi  2 1  versus  habet.  Quorum  in  ceteris  qui- 
dem  ipsa  verborum,  quae  adhibita  sunt,  natura  quominus  usitatiore  forma 
poeta  uteretur  prohibuit;  in  his  autem: 

I  2,  86  et  miserum  sancto  tundere  poste  caput. 
7,  34.  8,16.  46.  9,68  vis  de  prioris  hemistichii  dactylum  excipiente  spondeo 
legis  major  fuit  quam  aequabilitatis ;  I  4,  12  vero  et  II  4,  28 

hie  placidam  niveo  pectore  pellit  aquam. 

et  niveam  Tyrio  murice  tingit  ovem, 
in  quibus  versibus  metri  nulla  ratio  habenda  erat,  alia  causa,  propter  quam 
Tibullus  agratiore  ordine  discesserit,  quaerenda  erit.  Atque  in  priore  qui- 
dem  verba  hic  placidam  cum  iis,  a  quibus  hexameter,  qui  antecedit, 
initium  capit,  pro  sententiarum  similitudine  consonare  poeta  voluit.  Nam 
Dissenius  eo,  quod  oppositam  esse  placidam  aquam  equo  rapido  dicit,  tue- 
tur  quidem  quod  libris  satis  firmatum  est  adjectivum,  non  autem  scrupulum 
refutat  Vossii  et  Huschkii  in  ipsa  consonantia  offendentium.  Quam  si  Ti- 
bullus  noluisset ,  oppositioni  non  tantum  indulsisset ,  ut  eam  admitteret, 
quae  quin  non  sit  conspicua  fieri  nequit.  In-altero  autem  versu  poeta  ver- 
borum  ordine  mutato  coloris  mutandi  opus  depingere  voluisse  videtur. 

Jam  vero  ut  de  iis  versibus  videamus,  in  quibus  cum  firmitatis  de- 
trimento  aut  utrumque  aut  alterum  utrum  substantivorum  antecedit, 
sex  reperiri  possunt  variae  species,  abja/i,  ab|/i«,  a/^ttb,  a/ibflf, 
tfb|a/?,  tfb|/?a.  Et  amborum  quidem  substantivorum  praeeuntium  unum 
invenimus  exemplum  idque  Tibullianum,  II  5,  50.  Posterius  deinde  apud 
Tibullum  quater,  apud  Lygdamum  semel  praeit.  Saepius  vero  antecedit 
prius  substantivum.  Neque  tamen  omnia  quae  hujus  rei  exstant  exempla 
aeque  sese  habent.    Etenim  primum  I  3,  36 

tellus  in  longas  est  patefacta  vias. 

8,  64.    II  3,  36.    IV  13.  16  eo  excusantur,  quod  adjectivum  postpositum 
ad  copulam  pertinet.    Deinde  I  5,  14 

ipse  procuravi  ne  possent  saeva  nocere 

s  o  m  n  i  a  ,  ter  sancta  deveneranda  mola. 
7,  2.  II  5,  24  attributa  cum  novo  accentu  ita  substantivis  praeeuntibus 
addita  sunt,  ut  sui  ipsorum  juris  fiant  et  novas  tamquam  sententias  effi- 
ciant.  Porro  I  5,  18  et  1  8,  46  quae  postposita  sunt  adjectiva  gravius 
pondus  habent  quam  substantiva ,  quae  antecedunt.  Ob  eandem  causam 
Lygdamus  adjectivum  postposuit  5,  2  et  4,  30.  Denique  I  9,  52  substan- 
tivo,  quod  praeit,  summa  vis  inest,  et  I  6,  80,  7,54.8,  14  oppositio,  quae 
est  liciorum  et  tractorum,  turis  et  liborivm,  vestium  amictuumque  et 
ansae,  effecit,  ut  quae  in  unoquoque  versu  adhiberi  potuit  collocatio 
usitatior  repudiaretur.  Neque  miuus  oppositioni  debetur  etsi  obscuriori, 
quod  I  7,  42 

Bacchus  et  adflictis  rcquiem  mortalibus  adfert, 
crura  licet  dura  compede  pulsa  sonent 
crura-pulsa,  non  pulsa-crura  scriptum  est.  Ea  enim  subest  sen- 
tentia,  quod  crura  dura  compede  pulsa  opponuntur  animo,  qui  in  ante- 
cedente  versu  intellegitur,  in  somno  molestiarum  obliviscenti1).  Quorum 
igitur~substantiva  anteposita  nullam  habeant  excusationem  versus  res- 
tant  hi  I  6,  22.  II  1,  2.  —  I  3,  28.  9,  82.  IV  13,  4.  III  4,  50.  —  II  2,  4. 

Superest,  ut  eos  pentametros  perlustremus ,  in  quibus  bina  quae 
adsunt  nomina  omnino  non  inter  se  implexa  sunt.  Qui  pro  ceterorum 
numero  perrari  sunt.  Leguntur  enim  ejus  generis  apud  Tibullum  26,  apud 
Lygdamum  11.  Quorum  versuum  I  3,  58  et  4,  18  ea  quidem  re  exornati 
sunt,  quod  altera  nomina  suum  utrumque  hemistichium  claudunt.  Deinde 
sicubi  nominura  alterum  par  ex  alterius  aut  substantivo  aut  adjectivo 
sive  participio  pendeat,  id  observatum.  est,  ut  illud  praecedat.  Quod  fit 
in  his:  I  7,  12 

Carnuti  et  flavi  caerula  lympha  Liger. 

9,  34.  II  5,  96.     III  6,  24.  —  I  1,  62 

tristibus  et  lacrimis  oscula  mixta  dabis. 
2,  8.  5,  58.  7,  4.     II  4.  52,     III  5,  34.  6,  4.     Unius  qui  ab   hac   norma 
abhorreat  versus  I  3,  22 

aut  sciat  egressum  se  prohibente  deo 
quae  postposita  sunt  verba  summam  totius  sententiae  vim  habent. 

Vidiinus  igitur    in   pentametris    a    poetis    nostris    duo    potissimuin 
concinnae   collocationis   genera   adhibita  esse,  alterum  sentcntiarum  du- 


*)  Nescio  an  idem  existimaverit  Vossius,  cum  versus  illos  sic  verteret; 
Bacchus  bringet  dem  Geist  unglucklicher  Sterblichen  Ruhe, 
Ob  auch  am  B  e  i  n  e  der  Schlag  zwangender  Schellen  erklirrt. 

arum  paria  verba  pariter  in  utraque  parte  ponendi,  alterum  ejusdem 
sententiae  aut  duo  aut  quattuor  nomina  aequabiliter  in  hemistichiis  dis- 
ponendi.  Qnorum  utroque  quatenus  in  hexametris  usi  sint,  nunc  exa- 
minandura  est.  Nimirum  autem  ipsa  hcxametri  natura  non  aeque  ac 
pentainctri  aequabilitati  partium  favet.  Quod  cum  in  caesuris  positum 
sit,  simulque  eam  ob  causam,  quod  ex  concinnitatis  legibus  interdum 
colligi  poterit,  ubi  incisum  sit,  antequam  de  ea  re,  quam  nobis  proposui- 
mus,  disserere  pergamus,  yideamus,  quomodo  poetarum  nostrorum  suos 
uterque  hexametros  diviserit. 

Et  in  eo  quidem  consentiunt,  quod  omnino  ex  carminibus  exclusere 
trochaicam  qnae  vocatu;  caesuram1).  Quae  vero  restant  principales  in- 
cisiones,  semiquinaria  et  semiseptenaria,  in  earum  usu  vehementer  inter 
se  discrepant.  Quod  commodissime  cognoscemus,  si  examinaverimus, 
quam  saepe  uterque  hephthemimerim  usurpaverit.  Civjus  duo  potissimum 
genera  distinguenda  sunt,  alterum  ejus,  quae  semiquinaria  omnino  non 
facta  sola  adest,  alterum  ejus,  quae  jam  in  tertia  arsi  orationis  parte 
terminata  obtinet,  si  post  quartam  arsin  cum  verbo  finitur  sententia2). 
Et  illa  quidem  apud  Tibullum  semper  fere  cum  ea  conjuncta  est,  qua 
post  tertium  quoque  semipedem  inciditur.  Nam  quoniam  semiseptenaria 
versus  partes  satis  impares  reddit,  tacita  ex  elegantiae  lege  evenit,  ut 
trithemimeris  ad  eam  fulciendam  addatur  tresque  partes  haud  ita  dissi- 
miles  efficiantur3).  Adsunt  igitur  et  hephthemimeris  et  trithemimeris  in 
139versibus.  Huc  enim  pertinere  etiam  13,11.7,49.8,75.115,49.  105  cur 
censeam,  postea  dcclarabo.  Deest  autem  trithemimeris  in  his :  1 1, 35.  2, 
27.  63.  3,  69.  8,  7.  10,  37.  51.  II  1,  35.  71.  5,  11.  6,  29.  IV  6,  13. 
Rarius  quam  hoc  apud  Tibullum  est  alterum  semiseptenariae  genus.  Quod 
utrum  adsit  necne,  nonnumquam  primo  adspectu  parum  liquet.  In  ta- 
libus  qitidem  versibus,  quales  hi  sunt: 

I  2,  57  tu  tamen  abstineas  aliis :  nam  cetera  cernet. 
II  1,  81  sancte,  veni     dapibus  festis,  sed  pone  sagittas. 

I  8,  65  dum  mihi  venturam  fingo,  quodcumque  movetur. 
quin  semiseptenaria  principalis  distinctio  putanda  sit  non  dubita- 
vcrim.  Rectissime  enim  Hermannus  (elem.  doctr.  metr.  p.  33)  dicit,  quum 
potior  sit  totius  orationis  quam  unius  alicujus  vocabuli  fiuis,  iis  in  ver- 
sibus,  in  quibus  utrovis  modo  incidi  possit,  non  ex  vocabuli,  sed  ex  ora- 
tionis  fine  aestimari  caesuram.  Atque  insuper  in  talibus  hexametris 
hephtheinimerim  primariam  caesuram  habendam  esse  apertissime  docet 
II  1,  81.     Quoniam  enim,  ut  in  pentametro    ita  in  hexametro   incisione 


*)  Cf.  L.  Mueller,  edit.  Tib.  praef.  p.  XXIV. 
8)  Cf.  L.  Mueller,  de  re  metr.  p.  183. 
3)  Cf.  L.  Mueller,  de  re  metr.  p.  183. 

nomina  sic  dividi  videbimus,  ut  adjectivum  substantivo  praeeat,  certe 
Tibullus,  si  post  tertiam  arsin  versum  illum  incidisset,  non  tam  dapibus 
f  estis  quam  festis  dapibus  scripsisset.  Aliter  autem  sese  liabet  pri- 
mum  quidem  I  6,  77 

at  quae  fida  fuit  nulli,  post  victa  senecta. 
In  quo  cum  quae  subjecti  vice  fungitur  sententia  relativa  sine  vocis 
remissione  ab  iis,  quae  sequuntur,  excipiatur,  semiquinariam  principalem 
caesuram  duxerim.  Neque  dubito,  quin  Tibullus,  si  kephthemimerim  in 
hexametro  illo  adhibere  sibi  proposuisset,  quomodo  nulla  alia  ratione  aut 
metri  aut  sensus  adductus  I  6,  43 

sic  fieri  jubet  ipse  deus,  sic  magna  sacerdos. 
85.  7,  9.  57.  8,  25.  10,  19.  II  1,  71.  5,  91  celebrius  semiseptenariae  genus 
rariori  praetulit,  eodem  hic  scripturus  fuisset 

at  nulli  quae  fida  fuit,  post  victa  senecta. 
Deinde  eadem  caesura  primaria  est  et  I  7,  55 

at  tibi  succrescat  proles,  quae  facta  parentis 
augeat  et  circa  stet  veneranda  senem, 
ubi  poeta  Messallae  non  tam  prolem  optat  quam  prolem  virtutis  plenam, 
et  IV  2,  15 

sola  puellarum  dignast,  cui  mollia  caris 
vellera  det  sucis  bis  madefacta  Tyrosr 
ubi  sententia  relativa  cum  adjectivo  digna,  quod  per  se  nihildicit,  artis- 
sime  cohaeret.    Eodem  pertinent  I  2,  53  et  8,  31.    Atque  utin  illis  ita  in 
bis  versibus : 

I  1,  19  vos  quoque,  folicis  quondam,  nunc  pauperis  agri. 
6,  1 1  fingere  tum  didicit  causas,  ut  sola  cubaret. 
8,     1  non  ego  celari  possum,  quid  nutus  amantis 
vox  in  quarta  arsi,  quamvis  ibi  ex  nostra  consuetudine  interpungamus,  non 
remittitur.    Tum  in  eo   quoque  caveamus  ne  nostro   sententias  seu  verba 
distinguendi  mori  nimis  confidamus,  quod  vocativos  interpungendo  ab  sensu, 
ad  quem  pertinent,  sejungimus1).    Quos  ab  eo  non  esse  separandos  docet 
hic  versus  Tibullianus : 

ipse  boves  mea  si  tecum  modo  Delia  possim. 
Itaque  semiquinaria,  non  semiseptenaria  adest  I  1,  33.  53.  57.  6,  55.7,7. 
IV  3,  11.     Aliter  autem  res  se  habet,  si  quod  in  vocativo  pronuntiatur 
nomen  cum  gravi  pondere  orationi  praecedit.    Post  talem  enim  vocativum 
pausam  esse  et  per  se  intellegitur  et  hoc  versu  probatur : 

IV  6,  1  natalis  Juno,  sanctos  cape  turis  acervos, 
in  quo  nomina,  quae  vocative  dicuntur,  quamquam  ex  usitatissimo  artificio 
alteri  pari  implicari  potuerunt,  tamen  poeta  ab  eo  abstinuit.    ItaqueI2,7 


*)  Cf.  L.  Mueller,  de  re  metr.  p.  239  init. 

janua  difficilis  domini,  te  verberet  imber 
non  post  tertiam,  secl  post  quartam  arsin  divisus  esse  putandus  est.     De- 
nique  I  3,  85 

haec  tibi  fabellas  referat  positaque  lucerna. 
6,  59.  7,  73.    II  4,  25.  6,  34.  quo  jure  orationis  membra  alterum  ab  al- 
tero  distinguendi  nota  non  sejungimus ,  eodem   semiseptenariae  majorem 
quam  semiquinariae  vim  inesse  negabimus.  Hoc  vero  tum  potissimum  valet, 
cum  una  pars  orationis  injter  duas  aut  sententias  aut  ejusdem   sensentiae 
partes  posita  ad  utramque  pariter  pertinet,1)  ut  II  6,  45 
lena  necat  miserum  P  h  r  y  n  e  furtimque  tabellas 
occulto  portans  itque  reditque  sinu. 
I  1,  41.  31,  51.  2,  93.  II  4,  1.  29.  5,  53.    Huic  enim  collocandi  modo 
inest  elegantia  quaedam,  quae  aTibullo  in  versus  elegiaci  potissimum  ini- 
tio  appetita  est.    Ubi  saepissime  accidit,  ut  quod  et  ad  bexametri  et   ad 
pentametri  sive  enuntiatum  sive  ejusdem  enuntiati  membrum  refertur  voca- 
bulum  primam  ejus  sedem  obtineat.    Ac  verbum  sic  positum  est  I  1,  10 
sed  frugum  semper  acervos 
praebeat  et  pleno  pinguia  musta  lacu. 
4,  26.  5,  44.  54.  7,  6.  10.  9,  14.  28.  II  1,  30.  72.   86.   5  ,  20.  6 ,  18. 
50.  IV  6,  10.,  substantivum  I  1,  38 

nec  vos  e  paupere  mensa 
d  o  n  a  nec  e  puris  spernite  fictilibus. 
40.  4,  54.  5,  68.  10,  32.  II  1,  54.  6,  20.,  pronomen  I  3,  26 
quidve,  pie  dum  sacra  colis,  pureque  lavari 
t  e  (memini)  et  puro  secubuisse  toro  ? 
adjectivum  I  1,  8  et  7,  60 

te  canit  agricola,  e  magna  cum  venerit  urbe 

serus  inoffensum  rettuleritque  pedem, 

ubi  adjectivum  ad  posteriorem  quoque  sententiam  ita  pertinet,  ut  agricola, 

quamvis    sero  tenebris  jam  obortis  in  via  sit,  tamen  pedem  non  offendere 

dicatur,  adverbium  I  5,  52 

banc  volitent  animae  circum  sua  fata  querentcs 
semperet  e  tectis  strix  violenta  canat. 
6,  72.,  brevis  sententia  I  1,  44 

satis  est,  requiescere  lecto 
si  licet  et  solito  membra  levare  toro. 
Huc  pertinent  quodammodo  etiam  I  5,  14.  7,  2.  II  5,  24.,  de  quorum 
participiis  postpositis  supra  diximus.  Nec  difficilis  est  ad  intellegendum 
talis  collocationis  ars.  Quae  enim  sic  ponitur  orationis  pars  quoniam  gram- 
matica  constructione  cum  priore,  rythmico  ordine   cum  posteriore  senten- 


l)  Cf.  L.  Mueller,  de  re  metr.  p.  239  init. 

tia  cohaeret ,  et  ipsa  facillime  ad  utramque  refertur  et  versus  artissime 
conectuntur1).  Et  ad  id  ipsum  Tibullum  tetendisse  inde  apparet,  quod  bis, 
I  2,  93  et  6,  81 

stare  nec  ante  fores  puduit  caraeve  puellae 

ancillam  medio  detinuisse  foro. 
hanc  animo  gaudente  vident  j u v e n u m que  catervae 
commemorant  merito  tot  mala  ferre  senem, 
idem  effecit  ex  contrario  verba  ad  utramque  sententiam  pertinentia  in 
hexametri  fine  ita  ponendo ,  ut  grammatica  constructione  cum  iis  conexa 
sint,  quae  in  pentametro  sequuntur.    Eandem  igitur  artem  cur  Tibullum 
in  hexametri  caesura  adhibuisse  negemus  non  esse  liquet. 

Restant  quorum  caesura  ubi  sit  non  satis  constet  versus  II  3  ,  53. 
55.    In  quibus  semiquinariam  praeferendam  esse  postea  demonstrabo. 

Jam  vero,  ubi  omnes  qui  hephthemimeri  praediti  sunt  versus  heroicos 
repperimus,  juvabit  examinare,  num  in  omnia  carmina  pariter  distributi 
sint.  Apponam  igitur  primum  quidem,  quot  carmen  quodque  hexametros 
habeat  in  quarta  arsi  incisos,  ita,  ut  priore  numero  comprehendam  eos,  in 
quibus  hephthemimeris  sine  penthemimeri  adest ;  altero  eos,  in  quibus  haec 
ad  illam  accedit.  Quo  in  conspectu  ordine  elegiarum  utemur  a  Teuffelio 
prolato. 

Jam  si  ea  quaeque  carmina,  quae  separari  non  posse  Gruppius  et  Teuffelius 
docuerunt,  in  unum  complexi  invenerimus,  quam  saepe  conjungenda  quae- 
que  hephthemimerim  habeant,  alia  ab  aliis  differre  cognoscemus. 


*)  Errat  igitur  Hertzbergius,  ed.  Prop.  tom.  I.  p.  173. 

inter  cent. 

61,8 

1     1.  3.  5.  2.  6  =  216  „ 

71 

32,9 

IV  2—7.  II  21)  =     73  „ 

20 

27,4 

Et  secundi  libri  si  perfectiora  carmina  ab  iis  segregaverimus,  quae  parum 
perpolita  sunt2),  eorum  quoque  dissimilem  rationem  intellegemus. 

inter  cent. 

II  1.  4.  6  =  102  h.  31      30,4 

II  3.  5       =  102  „  19      18,6 

Apparet  igitur  Tibullum  in  iis  elegiis,  quas  adolescens  priores  composuerit, 

rarissime  semiseptenaria  usum  esse,  quam  posteriorem,  ejus  hexametros  in 

contrarium  versum  saepius  in  quarta  quam  in  tertia  arsi  incidisse ;  deinde 

in  iis,  quas  in  ipso  et  aetatis  et  poesis  flore  scripserit,  tertiae  fere  onmium 

versuum  heroicorum  parti  hephthemimerim  tribuisse,  quo  ab  numero  non 

nisi  in  iis  declinaverit,  quas  imperfectas  esse  certissimis  indiciis  docetur. 

Sed  de  Tibullo  hactenus.    Lygdamus  prius  quidem  semiseptenariae 

genus  quater  adhibuit  atque  ter  ita,  ut  trithemimeris  addita  sit,  1,  9.  17. 

4,  57.,  semel  ita,  ut  post  secundam  arsin  non  sit  incisum.    Nam  2,   1   et 

3, 37  utrum  huc  referendi  sint  necne,  ut  mox  videbimus,  non  satis  constat. 

Alterius  autem  generis  exempla  certa  apud  eum  prorsus  non  inveniuntur. 

Atque  ne  2,15 

praefatae  ante  meos  manes  animamque  precatae. 
4,45. 47.  91  hephthemimerim  adesse  putemus  eadem  causa  impedit,  quam 
supra  de  hoc  versuum  genere  attulimus.    Itemque  in  hos  Lygdami  hexa- 
metros : 

2,  7  nec  mihi  vera  loqui  pudor  est  vitaque  fateri. 
3,  21.  35  id  quadrat,  quod  de  ejusdem  generis  versibus  Tibullianis  dixi- 
mus.  Eadem  enim  quae  in  his  hexametris  apparet  ars  vocem  ad  duas 
sententias  pertinentem  ita  ponendi,  ut  grammatica  ratione  ad  priorem, 
metrico  ordine  ad  posteriorem  trahatur,  ut  a  Tibullo  ita  a  Lygdamo  etiam 
in  pentametri  initio  adhibita  est.  Quod  a  nullo  non  agnoscitur  5,  10  et 
6,  50.  Idem  autem  agnoscendum  esse  4,  20  et  6,  2  jam  supra  vidimus. 
Hic  vero  restat,  ut  ad  scrupulum  tollendum  Heinsii3)et  Dissenii4),  qui4,  20., 
post  sommussi  interpungatur ,  pronomen  demonstrativum  in  sequente 
sententia  desiderant,  his  exemplis : 


*)  Omisi  1.  IV  c.  13.  14  utpote  nimis  brevia. 

2)  Cf.  Gruppe  p.  76—95.  —  Teuffel  p.  370sq. 

3)  ad.  Ovid.  Metam.  II  382. 

4)  ad  ni  4,  20  et  I  2,60. 

II  1,  54  et  satur  arenti  primum  est  modulatus  avena 
carmen,  ut  ornatos  diceret  ante  deos. 
I,  4,  54.  5,  68  doceamus,  illa  collocatione  id  ipsum  effici,  ut  ne  in  tali 
quidem  sententia,  quae  aliter  ac  conjunctione  copulativa  praecedenti  ad- 
jecta  sit,  absente  substantivo  pronomen  demonstrativum  requiratur.    Nec 
minus  3,  33 

adsis  et  timidis  faveas,  Saturnia,  votis 
et  6,  41  ob  causam  supra  allatam  semiquinaria  praediti  putandi  sunt. 

Vides  igitur,  quantopere  Lygdamus,  qui  altero  semiseptenariae  genere 
quater,  altero  prorsus  non  usus  sit,  differat  a  Tibullo  alterius  151  alterius 
38  exempla  habente. 

Jam  vero  ut  ad  propositum  revertamur,  neutra  caesurarum,  quae 
apud  nostros  poetas  inveniuntur,  versum  heroicum  ita  dividit ,  ut  partes 
plane  pares  nascantur.  Itaque,  ut  ab  eodem  collocationis  genere,  a  quo 
supra  exorsi  sumus,  hic  quoque  incipiamus,  tanta  aequabilitas  simul  et 
ordinis  et  ictus  eorum  verborum,  quae  sibi  inter  se  respondent,  quanta  est 
in  his  quos  elegimus  pentametris : 

despiciam  dites  depiciamque  famem. 

dum  caelum  stellas,  dum  vehet  amnis  aquas, 
in  hexametro  oriri  nequit.    Et  summum  quidem  discrimen  partium  est 
earum,  quae  semiquinaria  efficiuntur.    Quamobrem  talia  habes  exempla 
aequabilitatis : 

I  9,  29  uretur  facies,  urentur  sole  capilli. 

II  6,  23  haec  laqueo  volucres,  haec  captat  arundine  pisces. 
I  5,  9.  8,  17.  IV  4,  7.    13,  19.    Accedit  I  8,  23 

frustra  jam  vestes,  frustra  mutantur  amictus, 
in  quo  eadem  quam  supra  cognovimus  consuetudo  apparet  verba  ad  duas 
sententias  pertinentia  ita  disponendi,  ut  alteri  hoc  alteri  illud  assignetur. 
Hi  igitur  versus  propter  ipsam  hemistichiorum  naturam  a  pentametris  illis 
cum  diverso  sententiarum  ambitu,  tum  vero  et  eo  differunt ,  quod ,  sicubi 
similia  verba  in  utraque  adsunt,  ea  similem  collocationem,  dissimilem  ictum 
habent,  et  eo,  quod  extrema  utriusque  partis  syllaba  cum  vario  sono  pro- 
nuntiatur,  ita  ut ,  sicubi  altera  cum  altera  consonet ,  id  minus  audiatur 
quam  in  pentametro. 

Major  est  similitudo  earum  partium,  quae  hephthemimeri  et  trithe- 
mimeri  una  factis  oriuntur.  Quarum  aut  duo  priores  aut  duo  posteriores 
aut  prima  et  tertia  similia  sive  enuntiata  sive  ejusdem  enuntiati  membra 
ut  contineant  apud  Tibullum  nonnumquam  accidit.  Atque  priores  quidem 
cum  id  habeant  par,  quod  in  arsin  utraque  desinit ,  finium  consonantia, 
sicubi  adest,  eadem  est  quae  in  pentametro1),  velut 


*)  Quamobrem  II  1,  85 
aut  eti&m  sibi  quisque  palam 


2* 

et  tantum  venerata  virtim1); 
posteriores  vero  cum  eo  inter  se  congruant,  quod  ab  eodem  sono  incipiunt, 
verba  similia  similiter  et  ordinari  et  acui  possunt2),  ut 

requiSscat  humus,  requiescat  arator. 
Neutra  autem  harum  rerum  consentit  prima  pars  cum  tertia.    Jam  ut  cu- 
jusque  generis  exempla  enumeremus,  primi  quidem  haec  sunt : 

I  3,  47  non  acies,  non  ira  fuit. 

10,  9.  II  1,  37.  5,  73.  IV  4,  23.    Alterius  autem  certa  exempla  inveni- 
untur  haec : 

II  1,  5  luce  sacra  requiescat  humus,  requiescat  arator. 
17.  6,  9.    17,  11.    Quorum  ad  similitudinem  in  his  quoque: 

I  7,  49  huc  ades  et  genium  ludo  geniumque  choreis. 
II  5,  49  ante  oculos  Laurens  castrum  murusque  Lavinist 
105  pace  tua  pereant  arcus  pereantque  sagittae 
et  semiseptenariam  principalem  caesuram  putabimus  et  non  eam  distinctio- 
nem,  quae  post  tertiam  arsin  facta  est,  velut  in  hoc  yersu : 

non  ego  te  laesi  |  prudens  :  1 1  ignosce  fatenti, 
sed  trithemimerim  illius  adminiculum  habebimus.  Ad  tertium  denique  genus 
hic  unus  pertinet : 

II  3,  1  rura  meam,  Cornute,  tenent  villaeque  puellam. 
Hi  igitur  hexametri  Tibulli  sunt.  Lygdamus  nullius  generis  exempla 
habet  certa.    Itaque  ne  in  his  quidem: 

2,  1  qui  primus  caram  juveni  carumque  puellae. 

3,  37  me  vocet  in  vastos  amnes  nigramque  paludem 

satis  constat,  utrum  semiseptenaria  an  semiquinaria  primaria  caesura  exis- 
timanda  sit. 

Ac  jam  de  altero  concinnitatis  genere  itavideamus,  ut  quemadmodum 
supra  sic  hic  illud  artificium  adsciscamus  partes  versus  eo  conjungendi, 
quod  omnino  nominum  cohaerentium  alterum  in  hanc  alterum  in  illam 
distribuitur  atque  ita  quidem,  ut  adjectivum  sive  participium  substantivo, 
ad  quod  pertinet,  aut  genetivus  substantivo,  unde  pendet,  praecedat.  Nam 
quae  conjungenda  sunt  nomina  si  eidem  versus  parti  insunt,  utrum  eorum 


secundum  ea,  quae  Lachmannus  ad  Prop.  I  5,  20  de  hoc  genere  conso- 
nantiae  dicit,  siquidem  in  pentametro  eveniat,  minus  placet  neque  ullum 
aliud  ejus  modi  exemplum  apud  nostros  poetas  invenitur. 

*)  Etegi  hoc  exemplum  ex  altero  genere  versuum,  de  quibus  mox 
disseremus,  quoniam  inter  eos,  qui  huc  pertinent,  nullum  reperitur.  Nam 
quod  hic  de  finium  consonantia  diximus  et  dicturi  sumus,  idem  quadrat 
in  illos. 

*)  Extremam  nimirum  syllabam  cum  altera  pars  habeat  ictam,  al- 
tera  depressam,  non  offendimus  in  hoc  versu: 

II  1,  53  tum  tibi,  lena,  precor  diras:  satis  anxia  vivas. 
Cf.  Lachmannum  ad  Prop.  I  18,  15. 

praeeat,  non  curatur.  Pro  metri  igitur  necessitate  modo  hanc  modo  illam 
collocationem  invenies.  Itaque  nominum  illorum  ordo  apud  Tibullum  aptus 
est  etiam  ex  subtilioribus  metri  rationibus.  Atque  primum  ut  in  initio 
hexametri  dactylus  spondeo  praeiret,  I  2,  79  num  Veneris  magnae 
et  IV  13,  23  sed  Veneris  sanctae  ille  quidem  scripsit.  Negle- 
gentius  Lygdamus,  quamvis  hanc  elegantiam,  ut  postea  videbimus,  in  hero- 
ico  quoque  versu  curaret  et  6,  15collocaret  Armenias  tigres,  tamen 
bis,4,45  sed  proles  Semeles  et  2,25  et  nostri  memores, 
facultatem  verba  transmutandi  ita  praetermisit,  ut  manifesta  causa  non 
adsit.  Deinde  Tibullus  spondiacam  vocem  in  versus  principio  evitavit  I  4, 
35  crudelesdivi  et  IV  6,  1  natalis  Juno.  Hoc  enim  vitium 
non  nisi  gravis  vocis  admisit  et  tum  quidem  non  modo  non  eifugit,  sed 
etiam  quaesivit.  Quod  ut  cognoscas ,  apponam  exempla  ita,  ut,  sicubi 
verba  inverti  potuerunt,  ea  adcribam:  I  1,  63.  65.  3,  37  uondum  c  a  e- 
ruleasp.  41  illo  non  validus  45  ipsae  mella  dabant  q. 
65.  73.  4,  33  vidijam  juvenem  27  solis  aeterna  est  7,35 
illi  jucundos  8,  13  frustra  jam  vestes  19  cantus  vi- 
cinis  f.  9,  35  illis  eriperes  57  semper  sint  externa  tuo 
61  illam  saepe  ferunt  c.  63  illa  nulla  queat  69  istaec  per- 
suadet  facies  10,37.  II  1,  39  i  1 1  i  conpositis  p.  69.  3,  55 
illi  sint  comites57illi  selectos  v.  5,  9  qualem  te  memo- 
rant  S.  35.  43.  IV  2,  7.  11.  7,  1  tandera  venit  amor.  In  uno  qui 
restat  versu  14,43  quamvis  praetexens  verborum  ordinem  eam  ob 
causam  non  commutavit,  ne,  quae  vox  graviorem  vim  non  habet,  ea  eodem 
accentu  recurreret1).  Lygdamus  de  hac  re  neglegentior  est.  Nam  prae- 
ter  hos  versus :  1,  1  Martis  Komani  2,23.  4,5  divi  vera  mo- 
nent,  v.  21.  43.  51tantumcaratibi73nescisquid  sit  amor 
6,  23  quales  his  poenas,in  quos  idem  cadit  quod  in  Tibullianos  illos, 
habet  hos  :  2,9.  3,  33.  4,  73.  6,  29  q  u  a  m  v  i  s  n  u  1 1  a  m  e  i  47.  51  e  r  g  o 
quid  totiens  f.    Porro  Tibullus  quod  II  1,  81 

sancte,  veni  dapibus  festis,  sed  pone  sagittas 
ante  eam  hephthemimerim,  cui  penthemimeris  addita  est,  adjectivum  post 
substantivum  ita  posuit,  ut  dactylo  spondeus  subjectus  sit,  inde  colligere 
licet,  eum  omnino  illam  normam  non  sequi,  ex  qua  ea,  quae  locata  sint 
ante  caesuram,  debere  potius  anapaesticum  quam  spondiacum  numerum 
referre  L.  Muellerus  (de  re  metr.  p.  14  2)  dicit.  Et  confirmatur  illud  ce- 
teris  exemplis  omnibus,  in  quibus  utrum  hic  an  ille  pedum  ordo  adhibe- 
retur,  optio  data  fuit : 

I  5,  69  at  tu,  qui  potior  nunc  es,  mea  fata  timeto. 
II  2,  19  vincula  quae  maneant  semper,  dum  tarda  senectus. 


l)  Cf.  Lachmannum  ad  Prop.  II  3,  43, 


-     22  — 

IV  3,  15  tum  mihi,  tum  placeant  silvae,  si,  lux  mea,  tecum. 
5,17  optat  idem  juvenis  quod  nos,  sed  tectius  optat. 
In  his  igitur  versihus  non  curatur,  utrum  nominum  praecedat.  Tum 
vero,  cum  nomina  in  diversis  partihus  posita  sunt,  prospicitur  ut  adjec- 
tivuni  aut  genetivus  praeeat.  Atque  firmitas  accedit  ad  aequabilitatem,  si 
adjectivum  priorem,  suhstantivum  posteriorem  partem  claudit.  Et  haec 
ipsa  collocatio  et  apud  Tibullum  et  apud  Lygdamum  satis  crebra  est. 
De  qua  ita  quaeramus,  ut  aequahilitatem  sejungamus  a  firmitate  et  pri- 
mum  de  illa,  deinde  de  hac  accuratius  videamus. 

Hujus  igitur  aequabilitatis  in  Tibulli  hexametris  quattuor  genera 
reperiuntur.  Nomina  enim,  quae  cohaerent,  terminant  aut  eas  partes, 
quae  semiquinaria  efficiuntur,  aut  earum,  quae  trithemimeri  et  hepthemi- 
meri  una  factis  oriuntur,  primam  et  alteram  aut  alteram  et  tertiam  aut 
primam  et  tertiam.  Et  primi  quidem  generis  sunt  79  exempla,  velut  I  2,  3 

neu  quisquam  multo  perfusum  tempora  Baccho. 
Accedunt  16  hexametri,  in  quibus  alterum  nominum  par  alterum  circum- 
cludit,  ut  I  1.  7 

ipse  seram  teneras  maturo  tempore  vites. 
Qua  ab  collocatione    Tibullus  in  hoc  versu: 

II  5,  87  at  madidus  Baccho  sua  festa  Palilia  pastor 
discessit  elegantiae  paullo  ante  memoratae  obsecutus.  Ei  enim  ut 
in  pentametris  ita  in  hexametris  religiosissime  inuulsit.  Plerumque 
igitur  facultatem  legitimum  pedum  ordinem  adhibendi  per  metrum 
aut  verborum  rationem  datam  non  praetermisit  nisi  ob  certam  quae  fa- 
cile  cognoscatur  causam.  Et  primum  quidem  ut  spondiacam  vocem  gravi 
vi  praeditam  in  versus  principio  collocaret,  3,  37.  45.  4,  33.  9,  61.  II  1, 
39.  IV  7,  1.,  quos  jam  supra  attulimus,  ab  usitatiore  pedum  ordine  dis- 
cessit.  Neque  vero  tum,  cum  aliud  quod  vocabulum  primam  versus  se- 
dem  tenet,  verbum  majore  pondere  instructum  leviori  anteponere  maluit 
quam  metri  elegantiae  servire,   id  quod  hic  docet  versus: 

I  5,  67  heu  canimus  frustra:  nec  verbis  victa  patescit. 
Porro  ei  semiseptenariae ,  quae  semiquinaria  fulcitur,  tantum  non  favit, 
ut  potius  elegantiam  metri  laederet  quam  hanc  caesuram  adhiberet,  velut 
in  his: 

I  5,  33  et  tantum  venerata  virum,  hunc  sedula  curet, 
8,  25  sed  corpus  tetigisse  nocet,  sed  longa  dedisse. 
Pcnique,  quod  II  5,  115  non  scripsit  ut  celebrem  Messalinum,   id 
propterea  factum  est,   quod  proxime   ante   eam  hephthemimerim ,   quae 
trithemimcri   adjuvatur,   rarissime   (115,  17    Phoebe,    sacras    Mes- 
salinum)  dispondiacam  vocem  admisit. 

Alterum  genus  discedendi  ab  illa  concinnitate ,  de  quo  nobis  accu- 
ratius  quaerendum  est,  in  iis  hexametris  reperitur,  in  quibus  prius  nomen 

post  caesuram  ita  positum  est,  ut  in  quarta  arsi  claudatur.  Quae  col- 
locatio  cum  satis  saepe  usurpata  sit,  recte  Wackernagelius1)  in  talibus 
versibus  post  quartam  arsin  non  quidem  principalem,  at  certe  quae  gra- 
vior  quam  ceterae  sit  distinctionem  adesse  colligit.  Et  Tibullus  eam  in 
52  hexametris  adhibuit.  Attamen  cum  hac  ratione  partium  aequabilita- 
tis  deleatur,  poetam  nostrum  non  sine  causa  eam  alteri  praetulisse  jure 
suspicabimur.  Et  coegit  aut  metrum  ipsum  aut  ipsa  sive  sententiarum 
sive  verborum  ratio  in  versibus,  quales  sunt  hi: 

II,    1  divitias  alius  fulvo  sibi  congerat  auro. 
3,  91  tum  mihi,  qualis  eris,  longos  turbata  capillos. 
2,  21  illa  viro  coram  nutus  conferre  loquaces. 
Porro  I  4,  81 

heu  heu  quam  Marathus  lento  me  torquet  amore 
causam,  propter  quam  adjectivum  post  caesuram  collocatum  sit,  recte 
Dissenius  e  sententiarum  ratione  repetit.  Cave  enim,  ne  numero  ver- 
borum,  quae  inverti  possunt,  quidquam  tribuas.  Nam  Tibullus  cum  om- 
nino  non  curavit  de  anapaestico  eorum,  quae  ante  semiquinariam  locata 
sunt,  numero2)  —  hujus  enim  generis  habet  244  alterius  264  versus  — 
tum  vero  ejus  causa  non  discessit  a  concinnitate  collocationis,  id  qnod 
haec  docent  exempla: 

II  1,  45  aurea  tum  pressos  pedibus  dedit  uva  liquores. 
4,  53  quin  etiam  sedes  jubeat  si  vendere  avitas. 
Deinde  II  5,  47 

ecce  mihi  lucent  Rutulis  incendia  castris 
manifestum  est  lucent  ab  incendia  poetam  sejunxisse,  ne  consonantia 
secundae  utriusque  vocabuli  syllabae  nimis  audiatur.    Tum  I  2,  95 

hunc  puer,  hunc  juvenis  turba  circumterit  arta 
ea  concinnitas,  quae  est  in  verbis  hunc  puer,    hunc  juvenis    major 
fuit  quam  altera. 

Denique  in  his: 

I    2,  19  illa  docet  furtim  molli  decedere  lecto. 

73  et  te  dum  liceat  teneris  retinere  lacertis3). 
3,  57  sed  me,  quod  facilis  tenero  sum  semper  Amori. 

8,  71  hic  Marathus  quondam  miseros  ludebat  amantes4). 

9,  1  quid  mihi,  si  fueras   miseros  laesurus  amores5). 
II    4,     7  o  ego  ne  possim  tales  sentire  dolores6). 


x)  Geschichte  des  deutsch.  Hex.  u.  Pent.  bis  auf  Klopstock.     Vor- 
rede  p.  XXII. 

2)  Cf.  L.  Mueller,  de  re  metr.  p.  144, 

3)  Cf.  Dissenium  ad  h.  1. 

4)  Opponitur  versui  75:  nunc  omnis  odit  faslus. 

5)  Cf.  Vossium  (Kritische  Beitrage  zum  Tibullus)  ad  h.  1. 

6)  Cf.  Dissenium  ad  h.  1. 

IV    6,  11  nec  possit  cupidos  vigilans  deprendere  custos. 
14,    1  rumor  ait  crebro  nostram  peccare  puellam. 
gravior  vis  inest  iis  verbis,  quae  proxime  ante  caesuram  collocata  sunt. 
Restant  igitur  II  3,  9 

nec  quererer,  quod  solgraciles  exureret  artus, 
qui  unus  nullam  habet  excusationem,  et  II  6,  41.,  de  quo  alio  loco  erit 
quod  disseramus.  Hic  vero  superest,  ut  de  iis  hexametris  videamus,  in 
quibus  genetivus,  qui  ex  substantivo  versum  claudente  pendet,  proxime 
ante  semiquinariam  positus  est  et  quod  eodem  pertinet  adjectivum  ita  se- 
quitur,  ut  in  quarta  arsi  terminetur.  Et  I  2,  67.  II  2,  11.  5,  35  quidem 
metrum  ipsum  eam  quae  adhibita  est  collocationem  efflagitavit.   Hic  autem : 

I  2,  89  vidi  ego,  qui  juvenum  miseros  lusisset  amores, 
in  quo  juvenes  opponuntur  seni  proximi  versus,  idem  demonstrat  quod 
ea,  quae  supra  attulimus,  Tibullum  majori  gravitati  verbi  alicujus  ita 
cessisse,  ut  ab  usitatissima  illa  collocatione  discederet.  Apparet  igitur 
poetam  nostrum  in  his  quidem  exemplis  sedi,  quae  est  ante  semiquina- 
riam,  plus  auctoritatis  inesse  censuisse  quam  ei,  quae  est  post  illam1). 
Similiter  de  hac  re  sensit  Lygdamus.  Quem  et  ipsum  aequabilitati 
illi  favisse  e  29  elucet  versibus  ea  exornatis.  Itaque  ne  eumquidem  sine 
certa  causa  ab  ea  discessisse  jure  suspicabimur.      Et  4,31  quidem 

ut    juveni    primum    virgo  deducta  marito 
Lygdamum  elegantiae,  quae  est  spondei  dactylo  subjecti,  ut  in  pentametri 
ita  in  hexametri  initio  haud  ignarum  fuisse  docet.  Quamquam  Lygdamum  in 
versibus  heroicis  minorem  diligentiam  ad  eam  adhibuisse  elucebit,  si  hexa- 
metros  ejus  cum  ipsius  pentametris  et  cumTibulli  versibus  comparaverimus. 

ds 
Tib.    697p.  421      60,4 

696  h.  321      46,1 

Lygd.l45p.  63      43,4 

145  h.  48      33,1 

Neque  tamen  exceptis  duobus  illis  exemplis,quae  supra  jam  commemora- 
vimus,  ubicumque  metro  non  cogente  ab  hoc  pedum  ordine  discessit,  causa 
deest.    Nam  in  4,5 

divi  vera  monent,  venturae  nuntia  sortis. 
43,  51.  73  idem  cadit,  quod  de  ejusdem  generis  versibus  Tibullianis  dixi- 
mus.    Deinde  1,21  et  4,63 

sed  primum  meritam  longa  donate  salute. 

sed  flecti    poterit:   mens  est  mutabillis  illis 
Lygdamus  eo  a  Tibullo  differt,  quod  graviorem  vocem  anteponendi  causa 
subtiliorem  illam  metri  legem  laesit.      Denique  in  iis  qui  restant  omnibus, 

2,  21post    haec    c a r b a s e i s  umorem  tollere  velis. 

')  Cf.  Hertzbergium  ad  Prop.  I  6,  25  et  Lachmannum  ad.  e.  1. 


58 

8,3 

99 

14,2 

22 

15,1 

36 

24,8 

4,  1 7  j a m   N  o  x    aetherium  nigris  emensa  quadrigis. 
3 9  hanc  primum  veniens  plectro  modulatus  eburno. 
4 1  sed  postquam    fuerant    digiti  cum  \oze  locuti. 
53  pro  qua  sollicitas  caelestia  numina  votis. 

6,  29  quamvisnullamei  supercst  tibi  cura,  Neaira 
a  simpliciore  verborum  ordine  deflectere  noluit. 

Ad  alterum  a  concinnitate  illadiscedendigenus  ut  transeamus,  etiam 
Lygdamus  satis  saepe,  vicies  quater,  eo  usus  est.  Quam  collocationem 
cur  et  in  talibus  versibus,  qualis  est  2,  11 

ante  meum  veniat  longos  incompta  capillos, 
et  in  his : 

4,65  saevus  Amor  docuit    validos  temptare  labores, 
saevus  Amor  docuit  verbera  posse  pati. 

6,53  quam  vellem  tecum  longas  requiescere  noctes 
et  tecum  longas  pervigilare  dies 
adhibuerit,  per  se  liquet.    Tum  in  horum  versuum  unoquoque : 

1,21  sed  primum  meritam  longa  donate  salute. 

5,15  et  nondum  cani  nigros  laesere  capillos. 

6,41  sic  cecinit  pro  te  doctus,  Minoi,  Catullus1). 
61  sollicitus  repetam  tota  suspiria  nocte2) 
quae  vox  adjectivum  a  sede  tamquam  ejus  propria  dejecit,  ea  graviorem 
habet  auctoritatem.    Atque  idem  cadit  in  hunc  versum: 

6,59  non  ego  si  fugiat  nostrae  convivia  mensae. 
Ubi  cum  Broukhusio  aliisque  aliquam  libertinam  ut  intellegamus  fieri  prorsus 
non  potest.  cum  in  antecedentibus  semper  de  Neaera  dictum  sit.  Neque 
magis  Dissenio  credemus  Neaeram  ita  significari  judicanti,  ut,  ne  praesens 
quidem  si  adsit  ea  convivio,  de  quo  agitur,  et  repente  aufugiat,  Lygdamus 
se  magnum  dolorem  inde  accepturum  esse  dicat.  Sed  verba  illa  cum 
Heynio  sic  interpretabimur,  ut  poeta,  si  Neaera  re  vera  ipsum  fugiat  et 
cum  alio  vivere  malit,  se  non  tota  nocte  suspiria  repetiturum  dicere  putetur. 
Et  huic  sensui  convenit  verborum  collocatio.  Nam  quamvis  poetae  ipsius 
mensa  opponatur  ignoti  cujusdam  toro,  tamen  fugiat  majorem  vim  habet 
quam  nostrae,  quoniam  Neaera  re  vera  fugiens  contraria  est  Neaerae, 
quam  Lygdamus  ad  se  redituram  sperat.  Errat  igitur  Vossius ,  quod 
ordinem  verborum  immutavit.  Neque  minus  idem  fallitur,  cum  4,  41 
contra  optimorum  librorum  auctoritatem  scripsit 

sed  postquam  digiti  fuerant  cum  voce  locuti. 
Ubi  cum  sententia  ejus  distichi ,   quod  proxime  antecedit ,  ita  repetatur, 


*)  Cf.  Dissenium  ad  h.  1. 

2)  In  hoc  enim  versu  r  e  p  e  t  a  m  pars  est  ejus  notionis,  quae  summo 
pondere  praedita  est. 


ut  novi  nihil  nisi  id  accedat,  quod  jam  prior  actio  praeteriisse  dicitur,  ea 
vox  ut  sono  ita  collocatione  distinguenda  erat,  quae  id  ipsum  exprimit, 
et  secundum  optimos  codices  legendum  est 

sed  postquam  fuerant  digiti  cum  voce  locuti. 
Restat  2,  13.,  de  quo  paullo  post  videbimus. 
Superest ,  ut  hos  versus : 

4,  67  me  quondam  Admeti  niveas  pavisse  juvencas. 

2,  27  sed  tristem  mortis  demonstret  littera  causam. 

4,  13   efficiat  vanos  noctis  Lucina  timores 
accuratius   examinemus.     Et   in    primo  quidem    vocabulorum  A  d  m  e  t  i 
niveas  collocatio  inverti  non  potuit.     In  alterum  deinde  idem  quadrat, 
quod  supra  de  hoc  Tibulliano  diximus : 

et  durum  terrae  rusticus  urget  opus. 
Denique  in  tertio  quamvis  genetivus  cum  substantivo,  unde  pendet,  artius 
cohaereat  quamquod  eodempertinet  adjectivum,  tamen  hoc  potius  propter 
majorem  vim ,    quam  habet ,  proxime  ante  caesuram  principalem  collo- 
catum  est. 

Atque  de  eo  quidem  concinnitatis  genere,  quod  est  in  partibus  semi- 
quinaria  effectis ,  hactenus.  Alterum  autem,  ex  quo  tripartitorum  hexa- 
metrorum  et  prima  et  secunda  pars  nominum ,  quae  conjungenda  sunt, 
altero  utro  clauditur,  in  his  versibus  Tibullianis  apparet : 

I  1,  47   aut,  gelidas  hibernus  aquas. 
67.   2,35.   75.  4,  39.   5,  27.   33.   49.   6,  75.    7,  59.    10,  15.   41.   55. 
II  1,  43.   83.     Quorum  ad  similitudinem  et  I  8,  75 

nunc  omnis  odit  fastus,  nunc  displicet  illi 
trithemimeris  gravior  putanda  erit  quam  quae  post  tertiam  arsin  facta  est 
distinctio  et  hunc  versum: 

I  3,  11   illa  sacras  pueri  sortes  ter  sustulit 
hephthemimeri  et  trithemimeri  praeditum  jure  habebimus.    Hoc  enim  arti- 
ficium,  ubicumque  per  metri  et  verborum  naturam  liceret,  a  Tibulli  quae- 
situm  esse  et  iis  illorum  versuum  probatur,  in  quibus  alteram  collocationem 
levissima  verborum  transmutatione  assecutus  esset,  velut  I  4,  39 

tu,  puero  quodcumque  tuo  temptare  libebit, 
et  eo,  quod  qui  versus  unus  cum  hac  norma  pugnare  videtur,  I  6,  69 

et  mihi  sint  durae  leges,   laudare  nec  ullam, 
is  certe  hunc  vocabulorum  ordinem 

et  durae  mihi  sint  leges 
haberet ,  nisi  m  i  h  i  oppositionis  causa  anteponendum  fuisset. 
Tertium  deinde  genus  cernitur  in  his : 

I  2,  1   adde  merum  vinoque  novos  conpesce  dolores. 
5,  63.  IV  2,  1. 

Quartum  denique  bis  reperitur,  14,  25 

perque  s u a  s  inpune  sinit  Dictynna  sagittas 
et  II  5,  17. 

Vides  igitur,  satis  saepe  haec  quoque  concinnitatis  genera  tria  a 
Tibullo  adhibita  esse  neque  parum  ab  eo  differe  Lygdamum,  apud  quem 
hoc  unum  inveniatur  exemplum : 

4,  57  carminibus  celebrata  tuis. 
Jam  vero  de  firmitate  ut  quaeramus,  primum  quos  adhuc  perlustravi- 
mus  hexametros  concinne  fictos,  eorum  longe  major  pars  eandem  quam 
pentametri  sequitur  normam  adjectivi  vel  genetivi  praecedentis.  Et  ante 
semiquinariam  quidem  substantivum  sive  quod  ejus  vice  fungitur  pronomen 
apud  Tibullum  inter  95  exempla  quinquies,  apud  Lygdamum  inter  29 
semel  ita  collocatum  est,  ut  sententiae  excusatio  desit.  Atque  eadem  lex 
valet,  cum  alterum  nomen  proxime  post  semiquinariam  positum  est  et  in 
quarta  arsi  finitur.  Sunt  enim  inter52  versus  Tibullianos  novem,  inter24 
Lygdami  quattuor  exempla  adjectivi  postpositi.  Hac  vero  ratione  id  con- 
firmatur,  quod  Wackernagelium  de  talibus  hexametris  statuisse  supra 
diximus.  Minus  religiose  illud  curatum  est  in  iis  partibus,  quae  trithemi- 
meri  efficiuntur.  Inveniuntur  enim  inter  17  exempla  Tibulli  et  unum 
Lygdami  sex,  quae  ab  illa  normaabhorreant.  Nusquam  autem  a  legitima 
adjectivi  collocatione  in  tripartitorum  hexametrorum  altera  et  tertia  aut 
prima  et  tertia  parte  discessum  est. 

Deinde  vero  etiam  in  iis  versibus,  in  quibus  sine  illa  concinnitate 
quae  cohaerent  nomina  in  diversa  hemistichia  distributa  sunt ,  rarissime 
substantivum  praeit.  Nam  Tibullus  inter  60  ejusmodi  versus  tres,  Lyg- 
damus  inter  23  unum  habet,  in  quo  adjectivum  postpositum  est  sine  sensus 
excusatione.  Quorum  ceteros  omittamus,  de  iis  autem,  in  quibus  inter 
nomina,  quae  cohaerent,  nihil  nisi  semiquinaria  caesura  intercedit,  accu- 
ratius  videamus,  quoniam  iis  potissimum  id  probatur ,  quod  adhuc  usque 
de  graviore  vi  et  substantivi  praeeuntis  et  adjectivi  postpositi  diximus. 
Nam  in  his  quidem:  I  1,  27.  33.  45.  2,  17.  3,  87.  9,  79.  II  2,  15. 
3,  11.  4,  19.  57.  5,  29.  33.  IV  6,  5.  III  2,  15.  4,  47.  91.  5,  21. 
6,  11  adjectivum,  115,75  substantivum  praecedit ,  sed  ita,  ut  metrum 
transmutationem  nominum  non  permittat.  Eorum  vero,  in  quibus  per 
metrum  optio  data  erat,  in  his:  I  5,  9.  9,  19.  II  5,  101.  III  2,  25. 
3,  27.  5,  33  adjectivum  neque  majore  neque  minore  pondere  praeditum 
est  quam  substantivum  sive  pronomen.  Huc  pertinent  etiam  II  6,  41  et 
III  2,  13 

desino,  ne  dominae  luctus  renoventur  acerbi. 

sed  veniat  carae  matris  comitata  dolore, 
in  quibus  ob  eam  ipsam  causam ,  ne  genetivus   aut  adjectivum  substan- 

tivum,    ad  quod  pertinet,    sequeretur,  ab  aequabilitate  discessum  est. 
I  9,  71  autem 

non  tibi ,  sed  juveni  cuidam  vult  bella  videri 
substantivum ,  quod  praeit,  et  I  4,  57 

heu  male  nunc  artes  miseras  baec  saecula  tractant 
adjectivum,  quod  sequitur,  primarium  accentum  sibi  expostulat.  Apparet 
igitur  Tibullum  cetera  quidem  verba  ad  eminentiora  reddenda  sedem, 
quae  est  proxime  ante  caesuram  semiquinariam,  magis  idoneam  habuisse, 
adjectiva  autem  ad  praedicanda  eam  collocationem,  ex  qua  substantivum 
penthemimeri  antecedat,  adjectivum  eam  sequatur.  Atque  huc  referendi 
sunt  etiam  II  3,  53  et  55 

illa  gerat  vestes  tenues,   quas  femina  Coa. 

illi  sint  comites  fusci,  quos  India  torret. 
In  quibus  Tibullus  si  hephthemimerim  lectam  voluisset ,  in  priore  versu 
secundum  ea,  quae  supra  de  hoc  genere  semiseptenariae  diximus,  t  e  n  u  e  s 
vestes  scripisset.  Post  tertiam  autem  arsin  si  inciditur,  quae  adhibita 
est  collocatio  optime  convenit  cum  sensu.  Quoniam  enim  poeta  etvestium 
tenuitate  et  comitum  fusco  dolore  magnum  praedicat  donorum  suorum 
pretium,  quibus  conspicienda  Nemesis  ut  per  urbem  incedat  pro  praesenti 
animi  motu  optat,  summa  vis  et  gravitas  epithetis  inest.  Quae  ea  potissi- 
mum  collocatione  iis  affertur,  quod,  cum  illa,  quae  in  priore  hemistichio 
antecedunt,  integram  cogitationem  jam  efficiant,  sensus  eum  voce  post 
semiquinariam  denuo  ascendit  novoque  quasi  accentu  adjectiva  feriuntur 
et  deinde  levi  sententiae  mora  ab  iis,  quae  sequuntur ,   separantur. 

Quod  simili  collocandi  ratione  in  pentametri  initio  confirmatur. 
Haud  raro  enim  apud  Tibullum  accidit ,  ut  una  pars  orationis ,  quae  ad 
hexametri  solius  enuntiatum  pertineat,  in  pentametrum  redundet.  Sed  in 
tali  collocatione  alia  est  condicio  substantivorum  et  verborum,  alia  adjec- 
tivorum  sive  participiorum  et  adverbiorum.  Illa  enim  saepissime  a  Tibullo 
sola  ex  hexametri  scntentia  in  versum  elegiacum  tracta  sunt  neque  raro 
ita,  ut  graviore  pondere  non  distinguantur,  velut  I  6,  10  et  II  1,  66., 
haec  autem  raro  illo  modo  posita  sunt  et  semper  ita,  ut  magnam  vim 
habeant.  Quae  facile  cognoscitur  12,  28.  58.  5,  62.  72.  115,  8. 
Deinde  I  1,  15 

flava  Ceres ,  tibi  sit  nostro  de  rure  corona 
s  p  i  c  e  a  ,   quae  templi  pendeat  ante  fores 
opponitur  ut  Ceres,  quae  segetes  curat,   Silvano,  qui  arbores  agri  tuetur, 
ita  corona  spicea  primitiis  pomorum. 2)    Tum  I  2,  14 

te  meminisse  decet,  quae  plurima  voce  peregi 
s  u  p  p  1  i  c  e ,  cum  posti  florida  serta  darem 


*)  Cf.  Dissenium  ad  h  1. 

vox  supplex  opponitur  malis  verbis  januae  modo  dictis.     Porro  1  3,  67 
at  scelerata  jacet  sedes  in  nocte  profunda 

a  b  d  i  t  a ,   quam  circuni  flumina  nigra  sonant 
participio  postposito  ea  inest  vis,  quod  profuuditatis  et  caliginis,   quae 
praedicantur,  notio  augetur  et  acuitur.     Denique  I  7,  28 
te  canit  atque  suum  pubes  miratur  Osirim 

b  a  r  b  a  r  a ,  Memphiten  plangere  docta  bovem 
barbaram  proiem ,    quae  Osiridem  luctu  veneretur,    poeta    sibi  suisque 
opponit,  a  quibus  deum  ipsum  laetissimum  laetitiacquedatorem  hilaritate, 
qua  deceat,   coli  vv.  42  sqq.  dicit.1)     Neque  vero  I  5,  74  quidem 
et  siraulat  transire  domura,  mox  deindc  recurrit 

solus  et  ante  ipsas  excreat  usque  forcs 
adjcctivum  in  pentametri  initio  positum  gravior  vis  dcficit.  Non  enim 
id  significatur,  novum  Deliae  amatorcm,  postquam  domura  transierit, 
sine  comitibus  mox  dcinde  recurrere,  sed  solus  pro  singulari  illa  sede, 
quam  tenet,  eam  habet  sententiara,  quod  ilie  reverti  dicitur,  cum  sc  solum 
esse  neque  ab  ullo  homine  observari  viderit.  Qni  restant  versus  I  1,  64 
non  tua  sunt  duro  praecordia  ferro 

vincta,  neque  in  tenero  stat  tibi  corde  silex. 
2,34.  II  5,73.  98.,  eorura  unusquisque  ita  comparatus  est,  ut  adjectivum, 
quod  primam  sedem  tenet,  ad  sententiam,  quae  in  hexametro  incipit,  ple- 
nam  reddendam  necessario  requiratur  ob  camque  catisam  non  sit  cur 
raajorem  auctoritatem  habcat.  Nam  in  eo  ipso  posita  est  diversa  condicio 
substantivorum  verboruraque  et  adjcctivorum  adverbioruraquo,  quod,  illa 
quidem  vocabula  cutn  cx  hexametri  enuntiatione  sola  in  pentametrum 
rcdundant,  id  efficitur,  ut  seutcntia  e  prioris  vCrsus  finibus  egrediatur 
animique  legeiitium  in  exitu  ejus  nondum  sedati  id,  quod  sequitur,  ex- 
spectent;  haec  autera,  quoniam  in  hexaraetri  fine  cum  numero  sententia 
plena  fit,  faciunt  ut  animi  jam  rclaxati  denuo  usque  ad  unius  verbi 
clausulam  intendantur  ct  quod  non  exspcctaverunt  vocabulum  cum  priore 
sententia  conjungere  cogantur.  Illa  igitur  si  non  numeri,  at  certe  senten- 
tiae  tenore  non  interrnpto  cum  iis,  quae  antecedunt,  continentur,  haec 
vero  ct  numero  et  sensu  intercepto  prorsus  a  versu,  qui  praeit,  separantur. 
Sed  rcdeamus  ad  propositum.  Kestat  eniin  ut  ad  eos  hexametros 
progrediamur,  in  quibus  bina  ejusdem  sentcntiae  nomina  adsunt.  Quas 
rationes  ca  inter  se  implectendi  in  pentaraetris  adhibitas  esse  vidimus, 
eaedem  in  heroicis  versibns  reperientur.    Nam  ut  a  partibus  semiquinaria 


effectis  incipiamus,  primum  harum  figurarum  ^c ' 


iJVJ  a       a 


exem- 


')  Cf,  Vossium  (erklarende  Anmerkungen  zur  Uebersetzung)  ad  I  7 
(ipius  8),  43—48. 

pla  jam  supra  attulimus.  Atque  illa  quidem  apud  Tibullum  tredecies, 
apud  Lygdamum  semel,  haec  autem  apud  Tibullum  quinquies,  apud  Lyg- 
damum  ter  inYenitur.  Deinde  ea,  quae  hoc  litterarum  ordine#j/?ba 
describitur,  Tibullus  sexies,  I  1,63.  2,29.  3,55.  71.  9,83.  II  3,  47.,  Lyg- 
damus  ter  usus  est,  1,11.  3,17.  5,1.  Semel  (si  Italos  plurimosque  re- 
centiorum  editorum  sequimur)  a  Tibullo  ex  hac  specie:  #/fo:ba  collo- 
catum  est,  II  5,69 

quasque  Aniena  sacras  Tiburs  per  flumina  sortes. 
Ea  autem  forma,  ex  qua  prius  substantivum  praecedit,  aj/fob,  apud  Ti- 
bullum  quater,  I  3,63.  7,63.     II  4,47.  IV  14,3.,  apud  Lygdamuni  ter  in- 
venitur,  3,13.  15.  4,17.,  quae  exempla  exceptis  II  4,  47  et  III  4,17  satis 
excusantur.    Idem  cadit  in  collocationem,  quae  in  hoc  versu  uno : 

I  10,17  neu  pudeat  prisco  vos  esse  e  stipite  factos 
adhibita  est.     Semel  hac  forma  ajbtf/?Tibullus  usus  est,  II  5,57 

Roma,  tuum  nomen  terris  fatale  regendis. 
Gratissima  autem  illa  figura,  quae  hoc  litterarum  ordine  #/?jab  deno- 
tatur,  usurpata  est  in  16  versibus  Tibulli  et  in  3  Lygdami.    Ad  aequa- 
bilitatem  quidem  quod  attinet,  huc  referendi  sunt  I  1,21 

tum  vitula  injiumeros  lustrabat  caesa  juvencos. 
3,3.  5,41.  6,45.    II  1,51.  55.  65.  3,15.     III  1,25.  4,7.  23.  87.  89.  5,13.  — 

I  1,65 

illo  non  juvenis  poterit  de  funere  quisquam. 

II  4,41.  Ab  hac  igitur  concinnitate  ubicumque  discessum  erit  metro  non 
cogente,  ibi  alia  qua  causa  aderit.    Et  I  2,25 

en  ego  cum  tenebris  tota  vagor  anxius  urbe 
cur  tenebris  tota,  non  tota  tenebris  scriptum  sit,  eo  declaratur, 
quod  tenebrae  opponuntur  vacuitati  periculorum,  qua  poeta  Veneris  ope 
noctu  per  urbis  vias  vagantem  se  uti  gloriatur.  Confirmatur  ergo  id, 
quod  jam  supra  de  majore  vi  verbi  in  ea  sede  positi  diximus,  quae  est 
proxime  ante  semiquinariam.    Unde  profecti  de  hujus  versus;     . 

II  2,1  dicamus  bono  verba  venit  natalis  ad  aras 
interpunctione  certa  ratione  decernere  poterimus.     Nam  v.  5    cum  opti- 
morum  librorum  auetoritate  sic  legendum  esse  constet: 

ipse  suos  genius  adsit  visurus  honores 
neque  dubitari  possit,  quin  Tibullus  non  sine  causa  ab  aequabilitate  dis- 
cesserit.  quae  adhibita  est  collocatio  non  purgatur  nisi  eo,  quod  genius 
voci  principalem  vim  inesse  demonstratur.    Habet  autem  hoc  vocabulum 
summum  pondus,  cum  v.  1  hoc  modo : 

dicamus  bona  verba  (venit  natalis)  ad  aras : 
interpungimus  natalemque  natalem  diem,  non  deum  eundem,   qui  genius 
est,  intellegimus.     Sic  enim  fit  ut  genius  v.  5  gravi  cum  accentu  primum 
commemoretur.   Dissenius  contra,  qui  cum  aliis  ita  distinxit: 

dicamus  bona  verba:  venit  natalis  ad  aras: 
et  natalem  pro  genio  dictum  putat,  primum  quidem  non  satis  tollit  re- 
pugnantiam,  quae  tali  modo  inter  venit  natalis  ad  aras  et  ipse 
adsit  genius  oritur,  deinde  vero  ipse  miratur,  quod,  si  ratio  senten- 
tiae  vera  sit  ut  explicuerit,  nihilominus  non  scriptum  sit  adsit  ge- 
nius.  Neque  cur  idem  cum  Huschkio  solemnes  has  formulas :  favere 
linguis,  bona  verba  dicere  cum  tali  additamento,  quale  est  ad 
aras,  usurpari  prorsus  non  posse  existimet,  equidem  video. 
Deinde  I  8,71 

hic  Marathus  quondam  miseros  ludebat  amantes 
Marathus  et  miseros  idcirco   non  sunt  transmutata,  quod  Marathus 
opponitur  puellae ,   quam  eandem  poenam ,   qua  i-lle  affectus  sit ,  manere 
poeta  v.  77  minatur,  nisi  superba  esse  desinat.  Denique  et  III  1,1  et  4,27 

Martis  Romani  festae  venere  Kalendae. 

intonsi  crines  longa  cervice  fluebant 
vocabulum  illud,   a  quo   uterque  versus  initium  capit,  maximi  ponderis 
est.    De  I  9,  43.,  qui  restat ,  mox  disseremus.^ 

Ita  autem,  ut  alter  sit  nominum  ordo  in  hac  alter  in  illa  parte, 
ab  aequabilitate  discessum  est  in  his  versibus  perpaucis : 

I  1,  17pomosisque  ruber  custos  ponatur  in   hortis. 
IV  13,  15.  III  6,  13.  —  I  7,7 

at  te  victrices  lauros,  Messalla,  gerentem. 
9,  23.  —  I  7,  29 

p r i m u s  aratra  manu  sollerti  fecit  0 s i r i  s. 
Jam  ut  eos  versus  accuratius  examinemus,  in  quibus  alterum  sub- 
stantivum  in  priore  parte  positum  est  —  ambo  enim  numquam  praeeunt  — , 
in  ceteris  quidem  quae  in  quoque  adhibita  est  collocatio  sensu  purgatur ; 
in  his  vero:  II  1,  65.  III  4,  23.  —  I  7,  29  nulla  excusatio  adest  nisi 
metri  cogentis. 

Sed  in  iis  quoque  versibus,  qui  hephthemimeri  et  trithemimeri  incisi 
sunt,  Tibullus  quidem  nonnunquam  iisdem  bina  nomina  collocandi  artibus, 
quas  adhuc  cognovimus,  usus  est.  Atque  in  duobus  prioribus  partibus 
earum  nulla  usquam  invenitur,  in  posterioribus  autem  hae : 

IV  2  ,1  Sulpiciast  tibi  culta  tuis,  Mars  magne,  Kalendis. 
I  5,  21.  II  5,  1.  —  I  5,  3 

namque  agor  ut  per  plana  citus  sola  verbere  turben. 
9,  57.  II  4,  23.  6,  29.  —  I  1,  77 

ferte  et  opes  :  ego  conposito  securus  acervo. 

II  1,     3  Bacche,  veni,  dulcisque  tuis  c  cornibus  uva. 
I  3,  65  illic  est,  cuicumque  rapax  mors  venit  amanti. 

Artificiosissime  vero  tres  partes  interdum  his  modis  conjunguntur : 
I  1,  47  aut  gelidas  hibernus  aquas  cum  fuderit  Auster. 

7,59  namque  opibus    congesta  tuis   hic  glarea  dura. 
III  4,  57.  —  III  1,9 

lutea  sed  niveum  involvat  membrana  libellum. 
Restant  perlustrandi  ii  versus,  in  quibus  nulla  omnino  est  nominum, 
quae  adsunt,  implicatio.  Ejus  generis  28  inveniuntur  Tibulli,  6  Lygdami. 
In  quibus,  sicubi  alterum  par  ex  alterius  aut  substantivo  aut  participio 
pendeat,  illud  praeit,  ut  I  3,  87.  III  1,1.,  aut  ita  postpositum  est,  ut 
gravem  vim  habeat,  ut  I  3,  69.  III  3,  11.  Atque  eadem  vis  alteri  nomi- 
num  pari  tum  inest,  cum  in  fine  et  sententiae  et  hexametii  collocatum 
ad  verbum  ita  pertinet,  ut  ad  notionem  ejus  plenam  reddendam  non  ne- 
cessario  requiratur,  velut  I  9,  43 

saepe  insperanti  v  e  n  i  t  tibi  munere  n  o  s  t  r  o  , 
ubi  ob  eam  ipsam  causam  ab  aequabilitate  discessum  est. 

Ifypis  A.  Ilossteutscheri  Coburgeusis. 


VI  TA. 


Natus  sum  ego  Georgius  Maximilianus  Krafft  Coburgi  die  XV. 
mensis  Februarii  anni  hujus  saeculi  LI.  Parentes  veneror  superstites 
patrem  Carolum,  virum  nunc  quidem  otiosum,  postquam  antea  furnariam 
exercuit,  et  matrem  Carolinam.  Fidei  addictus  sum  evangelicae.  Kudi- 
mentis  litterarumin  urbispatriaeschola  civica  imbutusubi  per  octo  annos 
gymnasium  Casimirianum  ibidem  situm  frequentavi,  testimonio  maturitatis 
munitus  ante  hos  quinque  annos  in  universitate  Lipsiensi  studia  aca- 
demica  aggressus  et  deinceps  Heidelbergi ,  Berolini ,  Halis  Saxonum  per- 
secutus  sum  excepto  tempore  belli  recentissimi,  per  quod,  maximam  partem 
in  ipsa  Francogallia,  stipendia  merui.  Interfui  autem  lectionibus  inprimis 
vv.  ill.  Bernhardyi,  G.  Curtii,  Hauptii,  Keilii,  Kirchhoffii,  Koechlii, 
Ritschelii,  Starkii,  Steinthalii,  Zarnckii  philologicis ;  J.  G.  Droyseni, 
Wattenbachii  historicis  ;  Kiepertii  geographicis  ;  lectionibus  et  exercitatio- 
nibus  philologicis  vv.  ill.  Huebneri ,  Muellenhoffii,  Zacheri.  Quibus  viris 
quantum  debeam  pio  et  grato  animo  semper  memorem  me  praestabo. 

THESES. 


I. 

Thuc.  III  64  init.  non  fj  /uslg  ds,  guod  Stahlius  novissimus  resti- 
tuit,  sed  V/uslg  &S  legendurn  est. 

II. 

Qui  pugnae  apud  Arginusas  factae  interfuerunt  et  in  civium  numerum 
asciti  siint  Atheniensium  servi  propterea  Arist.  nub.  694  HkctT aisls 
appellantur,  quod  ut  antea  Plataeenses  Scionam  deducti  sunt. 

III. 

Horat.  sat.  II,  108  qui  nemo  ut  avarus  scribendum  esse  puto. 

IV. 

Quae  reduplicantiavocanturverba  gothica  temporis  praeteriti  primam 
syllabam  non  brevem  habere  ,  sed  longam. 

